title: Innocence – viattomuus

text: Vuoden vaihtuessa huomio siirtyy Aliceen, neljännesvuotiseen siniseen nauhaan, joka on halukas lähtemään koulusta ja näkemään maailman sen ulkopuolella. Hänen toivonsa on vuosittaisen sinisten nauhojen tarkastuksen voittamisessa. Rehtori saapuu kaukaa ja katsottuaan heidän tanssivan, valitsee yhden tytön lähtemään mukaansa. Vaikka neiti Edith varoittaa häntä olemasta liian toiveikas, Alice on odottanut tätä hetkeä – ja voittoaan lähteäkseen koulusta. Vaikka kilpailu on tiukkaa, toinen tyttö valitaan. Alice pyörtyy rehtorin jalkoihin. Hän toipuu, muttei palaa entiselleen: hän ei puhu ja viettää päivänsä tuijottaen tyhjyyteen. Vihdoin hän pakenee ja kiipeää koulua ympäröivälle kivimuurille. Alicen paetessaan metsään, kuulemme kaukaisia aseenlaukauksia.


title: Innocence – viattomuus

text: Alicen paettua, huomio kohdistuu Biancaan. Violettinauhaisille kerrotaan ruumiillisista muutoksista jotka he pian kokisivat ja Bianca tulee mietteliääksi. Ensimmäistä kertaa hän ottaa mukaansa Nadjan, vuotta nuoremman mustanauhaisen tytön. Yhdessä he palaavat päärakennukselle ja kulkevat salaisesta sisäänkäynnistä kaappikellon takana. Siellä tytöt pukeutuvat perhosasuihin ja valmistautuvat: joka yö he esiintyvät yleisölle. Seuraavan yönä Nadja kompastelee, mies yleisössä kertoo Biancalle hänen olevan kaikkein kaunein ja heittää hänelle ruusun. Esityksen jälkeen Bianca ja toinen tyttö tutkivat tyhjää teatteria. He löytävät hylätyn hanskan ja kohtaavat erään palvelijan laskemassa esityksen kuitteja – tytöille kerrotaan, koulun saavan näin rahansa. Bianca pitää ruusun ja hanskan aarteinaan ja unelmoi hanskan kosketuksesta, mutta heittää molemmat veteen. Iris ja Bianca viettävät aamun yhdessä ja Bianca kertoo sen olevan hänen viimeinen päivänsä koulussa. Virallisten, kyyneleidentäytteisten hyvästien jälkeen hän siirtää velvollisuutensa Nadjalle. Bianca ja toiset violettinauhaiset asettavat nauhansa laatikkoon ja seuraavat Evaa ja Edithiä salaiseen käytävään kellon takana, pidemmälle kuin he ovat ikinä ennen menneet. Siellä he astuvat maanalaiseen junaan ja jättävät koulun. Eva polttaa tupakan. Koululla uusi tyttö nousee arkusta. Juna saapuu suurelle, modernille torille minne Eva ja Edith jättävät heidät. Bianca alkaa heti leikkiä eräällä suihkulähteellä. Eräs läheisistä teini-ikäisistä pojista pudottaa pallonsa suihkulähteeseen ja toinen syöksyy sen perään. Vaikka häntä on vaikea nähdä suihkulähteessä, hän kiehtoo Biancaa. Hän loiskauttaa vettä hänen päälleen, ja poika loiskauttaa takaisin. Elokuva loppuu kuten alkoikin: kuvaan virtaavasta vedestä.


title: Mark Moon

text: Mark mOoN on suomalainen lauluntekijä ja muusikko. Hän on julkaissut musiikkia vuodesta 2010 alkaen Audiosaari-levymerkillä. Sitä ennen hänen musiikkinsa julkaisijana ja jakelijana toimi Suomen Levyvälitys Oy.


title: Mark Moon

text: Mark mOoN käyttää nykyään taiteilijanimeä Mara.


title: Nokia Asha 205

text: Nokia Asha 205 on Nokian matkapuhelin, joka julkistettiin marraskuussa 2012. Siinä on Facebook-näppäin, jolla pääsee suoraan kyseiseen yhteisöpalveluun. Tuote tuli myyntiin vuonna 2013.


title: Vedätys

text: Vedätys ("The Hoax") on vuonna 2006 ensi-iltansa saanut ruotsalaisen Lasse Hallströmin ohjaama yhdysvaltalainen elokuva. Tositapaukseen perustuvassa tarinassa kirjailija Clifford Irving (Richard Gere) suunnittelee julkaisevansa väärennetyn omaelämäkerran eksentrisestä miljardööristä Howard Hughesista. Koska Hughes tavallisesti karttaa julkisuutta, Irving olettaa ettei tämä ryhdy toimenpiteisiin kirjan ilmestyttyä.


title: Keittiötarinoita

text:
Keittiötarinoita ("Salmer fra kjøkkenet") on vuonna 2003 ensi-iltansa saanut Bent Hamerin ohjaama ruotsalais-norjalainen elokuva.
Draamakomediassa Ruotsin "Kotitalouksien tutkimuslaitos" suuntaa perheenemäntien jälkeen huomionsa yksinasuviin miehiin. Niinpä joukko ruotsalaisia tutkijoita tulee matkailuvaunuineen ja laitteineen tutkimusmatkalle Norjan poikamiestalouksiin. Jokainen tutkija saa oman tutkimuskohteen, jonka keittiössä heidän on määrä istua hiljaa ja dokumentoida tapahtumia ja yöt nukkua matkailuvaunussa. Vaikka kaikki yhteydenpito tutkijan ja tutkittavan välillä on kiellettyä, Isakin ja tutkija Folken välillä syttyy kuitenkin ystävyys.


title: Factotum (elokuva)

text: Factotum ("Factotum") on vuonna 2005 ensi-iltansa saanut Bent Hamerin ohjaama norjalais-yhdysvaltalainen elokuva, joka perustuu Charles Bukowskin romaaniin "Pystyssä kaiken aikaa". Pääosaa esittää Matt Dillon.


title: Haruta

text: Haruta () on taajama ja Hoseda-Hardskin maalaiskunnan keskus Zapoljarnyin piirissä. Taajama muodostaa Nenetsian autonomisessa piirikunnan eksklaavin Komin tasavallan pohjoisosassa Pohjois-Venäjällä. Pinta-alaltaan Hoseda-Hardskin maalaiskunta on pieni, vain 5,12 neliökilometriä.


title: Haruta

text: Harutan taajama sijaitsee Petšoran sivujoen Usan oikeanpuoleisen eli pohjoisen sivuhaaran Adzevan alajuoksulla.


title: Haruta

text: Komin tasavallan silloisen Ižman piiri asukkaat perustivat Harutan kylän 1800-luvun loppupuolella. Venäjän keisarikunnan Arkangelin kuvernementin vuoden 1897 väestönlaskuun liittyvissä dokumenteissa mainitaan "luvattomasti perustettu Harutan asuinpaikka Arkangelin kuvernementin Petšora kihlakunnassa". Hoseda-Hardiskin tundran nomadien neuvosto kokoontui ensimmäisen kerran vuonna 1925.


title: Haruta

text: Vuoden 2010 väestönlaskennan mukaan Hoseda-Hardskin maalaiskunnassa asui yhteensä 538 ihmistä. Haruta on kunnan ainoa pysyvästi asutettu asutuskeskus.


title: Haruta

text: Taajamassa sijaitsee muun muassa päiväkoti, koulu, kolme kauppaa, maataloustuotanto-osuuskunta, terveysasema, kulttuurikeskus, yleinen sauna, postitoimisto, vapaapalokunta ja lentokenttä.


title: Haruta

text: Haruta ei vielä äskettäin johtanut ympärivuotisesti liikennöitävissä olevaa maantietä Komin tai Nenetsian suuremmista taajamista. Heikompilaatuinen kärrytie ja talvitie johtaa Komin Intaan ja Usinskiin; samoin joihinkin Nenetsian puolella tundralla oleviin erillisiin puutaloihin (izba) ja talvella myös Narjan-Mariin. Yhteyslentoja lennetään pienkoneella (An-2) ympärivuotisesti kahdesti viikossa Nenetsian pääkaupunkiin Narjan-Mariin ja tarvittaessa helikopterilla (Mi-8) suurempaan ja läheisempään Komin tasavallan Intaan.


title: Suomen romanien historia

text: Suomen romanien historia on Suomalaisen kirjallisuuden seuran vuonna 2012 julkaisema laaja monialainen teos Suomen romaneista. Teoksen julkaisemiseksi perustettiin tutkimushanke, jossa oli mukana eri alojen asiantuntijoita, ja kirjoittajat ovat siten johtavia romanihistorian tutkijoita. Teoksen päätoimittajana ja hankkeen johtajana toimi dosentti Panu Pulma. Teoksen tekijät palkittiin vuonna 2013 Tiedonjulkistamisen valtionpalkinnolla.


title: Suomen romanien historia

text: Tutkimushankkeen tehtäväksi asetettiin laatia vuosina 2009–2011 yhtenäinen esitys eri tieteenalojen näkökulmasta romanien historiallisista vaiheista Suomessa. Hankkeessa mukana olleet tutkijat edustivat historian-, perinteen- ja kulttuurintutkimusta, ja lisäksi mukana yhteistyössä oli Romaniasiain neuvottelukunta.


title: Suomen romanien historia

text: Hankkeen aikana järjestettiin muistitiedon keruu, jossa osallisina olivat suomalaiset romanijärjestöt. Lisäksi SKS:n piirissä on tehty aiemmin tutkimusta ja koottu muistitietoa. Teos julkistettiin juhlaseminaarissa lokakuussa 2012.


title: Suomen romanien historia

text: Teos jakautuu kolmeen osaan. Ensimmäinen osa, ”Ulkoa marginaaliin”, kuvaa historiaa alkaen 1500-luvulta, jolloin ensimmäiset romanit tulivat Ruotsiin ja Suomeen. Tämä osa kattaa historian toiseen maailmansotaan saakka. Toinen osa ”Kohti täyttä kansalaisuutta" kuvaa kehitystä 1940-luvulta nykypäivään. Kolmannen osan aiheena on ”Kielen ja kulttuurin muutos”.


title: Suomen romanien historia

text: Kritiikissä "teosjärkälettä" on pidetty merkittävänä. Teos kumoaa monelta osin romaneista luotuja stereotypioita, kuten kuvan kansasta joka oli jatkuvasti liikkeessä tai eristäytyi muusta yhteiskunnasta. Hiidenkivi-lehdessä Lassi Saressalo arvioi julkista sanaa erityisesti kiinnostavan Anna-Maria Viljasen artikkelin, jossa hän kertoo valkolaisilta salatusta romanien omasta kulttuurista.


title: Suomen romanien historia

text: Dosentti Kai Åberg kirjoittaa arviossaan, että "paikoin - - vaikutelmaksi jää jo kertaalleen kirjoitetun historian toisto näennäisesti kulttuurin sisäistä perspektiiviä korostaen". Hän ennustaa kuitenkin, että teoksesta tulee oppikirja ja historiantutkijoiden aineistoa.


title: Suomen romanien historia

text: Teoksen tekijöistä Suomen ja Skandinavian historian dosentti Panu Pulma, filosofian maisteri Tuula Rekola, filosofian tohtori Miika Tervonen, filosofian tohtori Risto Blomster, yhteiskuntatieteiden tohtori Sarita Friman-Korpela ja dosentti, filosofian tohtori Anna Maria Viljanen saivat Tiedonjulkistamisen valtionpalkinnon.


title: Suomen romanien historia

text: Teos on saanut lisäksi kunniamaininnan Historian Ystäväin Liiton Vuoden historiateos 2012 –kilpailussa sekä erityismaininnan Suomen kotiseutuliiton Vuoden kotiseutukirja 2013 –kilpailussa.


title: Noita perheessä

text: Noita perheessä ("En häxa i familjen") on vuonna 2000 julkaistu Harald Hamrellin ohjaama lastenelokuva.


title: Noita perheessä

text: 8-vuotias Maria ei tykkää pikkuveljestään. Eräänä päivänä naapuriin muuttaa Makka-tyttö, jolla on toiveita toteuttava taikapallo. Maria toivoo että pikkuveli katoaisi. Kun lastenhoitaja tulee hoitamaan sairasta Mariaa, tämä kuvittelee että nyt tuli noita viemään pikkuveljen. Nyt Maria jo katuu syvästi toivomustaan ja tekee kaikkensa estääkseen noidan aikeet.


title: Wonder Boys

text:
Wonder Boys ("Wonder Boys") on vuonna 2000 ensi-iltansa saanut Curtis Hansonin ohjaama komediaelokuva.
Seitsemän vuotta on kulunut Grady Trippin (Michael Douglas) esikoisromaanista, joka oli valtava menestys. Muuta tuotantoa ei ole syntynyt, ja Grady elättää itsensä opettamalla kirjallisuutta Carnegie Mellon -yliopistossa. Kolmas vaimokin jättää hänet. Hänen kirjallisuusagenttinsa Terry Crabtree (Robert Downey Jr.) ilmaantuu patistamaan Gradya viimeistelemään käsikirjoituksensa. Mukana pilventuoksuisessa viikonlopunvietossa pyörii kirjallisuuden opiskelija James Leer (Tobey Maguire), johon Grady kohdistaa isällisiä ja Crabtree homoeroottisia tunteita.


title: Lainakengissä

text: Lainakengissä ("In Her Shoes") on vuonna 2005 ensi-iltansa saanut Curtis Hansonin ohjaama elokuva. Sen pääosia esittävät Cameron Diaz, Toni Collette ja Shirley MacLaine. Draamakomedia kertoo kahden sisaren ja heidän isoäitinsä välisestä suhteesta.


title: Kamikaze Taxi

text: Kamikaze Taxi ("Kamikaze takushî") on vuonna 1995 ensi-iltansa saanut Masato Haradan ohjaama toimintaelokuva.


title: Ilmatorjuntakoulu

text: Ilmatorjuntakoulu (lyh. "ItK") oli Suomen puolustusvoimiin kuuluva, ilmatorjunnan aselajikoulutusta varusmiehille, reserviläisille ja kantahenkilökunnalle antava sotilasopetuslaitos. Se toimi itsenäisenä perustamisestaan 1. elokuuta 1940 alkaen elokuun 1987 loppuun, jolloin siitä tuli Helsingin Ilmatorjuntarykmentin joukkoyksikkö.


title: Ilmatorjuntakoulu

text: Koulu sijaitsi Santahaminassa Helsingissä vuodet 1940-1963 ja Tuusulan Hyrylässä vuodesta 1963 vuoteen 2007 osana Helsingin Ilmatorjuntarykmenttiä. Ilmatorjuntakoulu sulautettiin Ilmasotakoulun organisaatioon Jyväskylän Tikkakoskelle vuoden 2008 alusta.


title: Ilmatorjuntakoulu

text: Koulun tehtäviin kuuluvat muun muassa tutkimus- ja kehittämistoiminta sekä henkilöstön perus-, jatko- ja täydennyskoulutus. Vuodesta 2008 lähtien Tikkakoskella hoidetaan muun muassa ilmatorjunnan tutkimusta ja kehittämistä sekä taktiikka-, taistelutekniikka- ja johtamisjärjestelmäkoulutusta. Järjestelmä- ja varusmieskoulutusta annetaan joukko-osastoissa ja reserviupseerikoulussa.


title: Ilmatorjuntakoulu

text: Koulun johdossa ovat toimineet muun muassa seuraavat henkilöt:


title: Lerche

text: Lerche voi tarkoittaa seuraavia:


title: Matkalla Beetlehemiin

text: Matkalla Beetlehemiin ("The Nativity Story") on vuonna 2006 ensi-iltansa saanut Catherine Hardwicken ohjaama yhdysvaltalainen draamaelokuva Jeesuksen syntymästä. Se oli ensimmäinen elokuva, joka sai maailmanensi-iltansa Vatikaanivaltiossa.


title: Goldar

text: Goldar on kuvitteellinen hahmo Power Rangers -universumissa, joka esiintyi ensimmäisen kerran sarjassa "Mighty Morphin Power Rangers". Alun perin hahmo perustui japanilaisen Super Sentai -sarjan "Kyōryū Sentai Zyuranger" vihollisen Witch Bandoran kätyriin Grifforzeriin. Goldar oli voimakas ja itsevarma soturi, joka palveli Rita Repulsan ja Lord Zeddin alaisuudessa. Ensimmäisellä tuotantokaudella hän taisteli välillä yhdessä Scorpinan kanssa. Kolmannella tuotantokaudella ja siitä eteenpäin hän oli usein Rito Revolton seurassa.


title: Goldar

text: Goldar oli kullanvärinen leijonakasvoinen ja aarnikotkateemainen soturi. Hänellä oli punaiset silmät ja karhea ääni. Goldarin äänenä toimi Kerrigan Mahan.


title: Goldar

text: Toisin kuin monet muut vihollisten kätyrit Goldar oli yksi harvoista, joka pärjäsi taistelussa yksin kaikkia Power Rangereita vastaan. Hän alkoi myöhemmin kuitenkin menettää otettaan ja koki ensimmäisen todellisen tappionsa Jasonia vastaan toisella tuotantokaudella jaksossa "Missing Green". Sarjan edetessä Goldarista tuli aina vain vähemmän uhkaava hahmo ja samalla hän muuttui koomisemmaksi.


title: Goldar

text: Goldar johti heti Rita Repulsan ensimmäistä hyökkäystä Maahan. Hän kohtasi kuitenkin pian Power Rangerit ja hävisi Megazordille taistelussa. Goldarilla oli tapana antaa säännöllisesti ohjeita Ritalle ja häviöiden jälkeen vannoa kostoa rangereille. Rita ja myöhemmin myös Lord Zedd syyttivät usein Goldaria (ja myös Squattia ja Baboota) suunnitelmiensa epäonnistumisista.


title: Goldar

text: Goldar osallistui usein itse taisteluihin rangereita ja heidän zordejaan vastaan. Hänen vihansa Jasonia ja Tommyä kohtaan kasvoi hänen kokemien tappioiden myötä. Goldarilla oli myös oma zordinsa, muinainen sotakone Cyclopsis. Rangerit kuitenkin tuhosivat sen Ultrazordilla pitkään kestäneiden taisteluiden jälkeen. Goldar myös otti kerran suurena ollessaan käteensä bussin, jossa Bulk ja Skull olivat sisällä.


title: Goldar

text: Kun Lord Zedd saapui toisen tuotantokauden alussa Kuuhun, Goldar hylkäsi Ritan ja vannoi uskollisuutta vain Zeddille. Lord Zedd antoikin hänelle häneltä aiemmin viedyt siipensä takaisin. Sen jälkeen Goldar toimi aina Zeddin oikeana kätenä ja johti monia hänen operaatioitaan. Hän taisteli toistuvasti yhä Tommyä vastaan, josta oli tullut valkoinen ranger. Valkoisena rangerina Tommy voitti Goldarin yhä useammin ja Goldar joutui palaamaan Zeddin luo yleensä häpeissään. Myöhemmin Goldar oli tyrmistynyt, kun Rita palasi Kuuhun ja meni Zeddin kanssa naimisiin. Kun hän lopulta sai selville, että Rita oli käyttänyt Zeddiin rakkausrohtoa hän vaati Finsteriä luomaan siihen vasta-aineen. Goldar oli kuitenkin yhtä yllättynyt kuin muutkin, kun selvisi, että Zedd todella rakasti Ritaa. Goldar ei vielä senkään jälkeen pitänyt Ritasta. Hän joutui usein myös taistelemaan Ritan veljen Rito Revolton rinnalla, jonka tyhmyys inhotti Goldaria.


title: Goldar

text: Goldar oli myös tärkeässä roolissa Lord Zeddin suunnitelmassa valjastaa kadonneet Shogunzordit omaan käyttöönsä. Goldar voitti Ninjorin taistelussa, jonka jälkeen Zedd sai Ninjorin vangiksi ja pystyi käyttämään häntä Shogunzordien voimanlähteenä. Goldar auttoi myös kaappaamaan Kimberlyn.


title: Goldar

text: Minisarjassa "Mighty Morphin Alien Rangers" Goldar ja Rito asettivat pommin räjähtämään rangereiden komentokeskuksen ulkopuolella, mutta Alpha 5 ehti purkamaan sen juuri ajoissa. Goldar ja Rito onnistuivat varastamaan myös Power Rangereiden ninjakolikot. Sen jälkeen Rita ja Zedd tuhosivat ne, joten Power Rangereiden siihen asti käyttämät voimat olivat lopullisesti mennyttä. Vähän myöhemmin kaksikolle annettiin uusi tilaisuus räjäyttää komentokeskus. He saivat Zeddin löytämän kartan komentokeskuksen alaisista kellareista ja heidän oli tarkoitus viedä pommi komentokeskuksen alla sijainneeseen varastoon. He onnistuivat tehtävässään, kun komentokeskus lopulta räjähti pommin voimasta palasiksi. Kaaoksen keskellä he varastivat myös rangereiden voimakkaan Zeokristallin.


title: Goldar

text: Pian sarjan "Power Rangers Zeo" alettua kuitenkin selvisi, että Goldar ja Rito olivat komentokeskuksesta lähtiessään pudottaneet Zeokristallin ja kulkivat muistinsa menettäneinä pitkin Angel Groven katuja. Goldar oli menettänyt myös siipensä. Vähän sen jälkeen he kohtasivat Bulkin ja Skullin ja ryhtyivät turvapaikkaa vastaan heidän avustajikseen. Lopulta Lord Zedd ja Rita Repulsa kuitenkin löysivät kätyrinsä ja palauttivat heidän muistinsa ja Goldarille myös hänen siipensä. Goldar palasi sen jälkeen Zeddin ja Ritan kätyriksi ja auttoi heitä heidän yrityksissään syrjäyttää roboteista koostunut avaruusrotu Machine Empire.


title: Goldar

text: Goldar toimi päävihollisena "" -pelin "Mighty Morphin Power Rangersia" käsitelleessä osuudessa. Hänet nähtiin ensimmäisen kerran valittamassa Ritalle, kuinka hän joutui aina tekemään kaikki likaiset työt. Yhtäkkiä Lord Zedd ilmestyi aika-aukosta ja määräsi hänet saastuttamaan Angel Groven vesijohtoverkoston, jotta kaikki kaupungin asukkaat muuttuisivat heitä totteleviksi zombeiksi. Goldar noudatti Zeddin käskyä, mutta Power Rangerit olivat aivan hänen kannoillaan. Takaa-ajo päättyi Angel Groveen, jossa Goldar on valmiina saastuttamaan vesijohtoverkoston kunnes Power Rangerit pysäyttävät hänet. Sen jälkeen hän kasvoi suureksi, mutta hävisi lopulta taistelun Megazordia vastaan.


title: Grigore I Ghica

text: Grigore I Ghica (1623 Istanbul, Osmanien valtakunta - 1675 Istanbul, Osmanien valtakunta) oli Valakian prinssi syyskuusta 1660 joulukuuhun 1664 ja jälleen maaliskuusta 1672 marraskuuhun 1674.


title: Grigore I Ghica

text: Ghica oli Moldovan hallitsijan Gheorghe Ghican poika. Hän opiskeli Istanbulissa. Hän avioitui Gheorghe Ştefanin veljentyttären Măria Sturdzan kanssa. Heille syntyi neljä poikaa ja neljä tytärtä. Ghica eteni urallaan ja saavutti arvovaltaa nopeasti. 1659 hänestä tuli sulttaanin edustaja Romaniassa. Seuraavana vuonna hän siirtyi Romaniaan, joka oli tuohon aikaan köyhtynyt sekä tataarien että turkkilaisten ryöstöretkien seurauksena. Omaten hyvät suhteet osmanihallintoon hän rupesi jälleenrakentamaan ja vaurastuttamaan maata. 1662 Ghica osallistui sotaan Itävaltaa vastaan. Sodan päätyttyä 1664 sulttaani piti häntä vastuullisena tappioon, joten Ghica pakeni maasta Itävaltaan. Jälleen 1672 hän pääsi kuitenkin uudelleen hallitsijaksi. 1673 syttyi uusi sota Puolaa vastaan. Seuraavana vuonna sota kääntyi tappiolliseksi ja Ghicaa pidettiin jälleen syyllisenä. Hän joutui siirtymään Istanbuliin ja hän kuoli kotiarestissa 1674.


title: Ytterby

text: Ytterby on Länsi-Ruotsissa sijaitseva rautatieasemayhdyskunta, joka on vuoden 1980 taajamarajauksesta lähtien luettu osaksi Kungälvin taajamaa. Ytterby sijaitsee Bohuslänin historiallisessa maakunnassa ja Länsi-Götanmaan läänissä. Kungälvin kuntaan Ytterby on kuulunut vuodesta 1971 lähtien. Aivan yhdyskunnan eteläpuolella virtaa Nordre älv, joka on Götajoen pohjoinen suuhaara.


title: Ytterby

text: Ytterby on myös entinen pitäjä, josta muodostettiin maalaiskunta vuoden 1862 kunnallislakien astuessa voimaan. Maalaiskunta lakkautettiin vuoden 1970 lopussa, ja siitä lähtien sen alue on kuulunut nykyiseen Kungälvin kuntaan.


title: Ytterby

text: Ytterbyssä on kaksi kirkkoa. Ytterbyn vanha kirkko on 1100-luvulta, ja uusi kirkko on vihitty käyttöön vuonna 1870.


title: Idrætsparken

text: Københavns Idrætspark eli yleisemmin Idrætsparken oli vuosina 1911–1990 Tanskan pääkaupungissa Kööpenhaminassa toiminut jalkapallostadion.


title: Idrætsparken

text: Østerbron kaupunginosassa sijainnut stadion oli Tanskan jalkapallomaajoukkueen sekä Kjøbenhavns Boldklubin kotikenttä. Stadionilla pelattiin myös maahockeyta ja siellä järjestettiin erilaisia konsertteja.


title: Idrætsparken

text: Idrætsparkenin avausottelu oli toukokuussa 1911, jolloin KB:n ja B.93:n pelaajista koottu joukkue kohtasi englantilaisen Sheffield Wednesdayn. Tanskan maajoukkue pelasi stadionilla vuosien saatossa yhteensä 233 ottelua.


title: Idrætsparken

text: 1950-luvun lopulla valmistuneiden uusien katsomonosien myötä Idrætsparkenilla alettiin järjestämään myös konsertteja. Nimekkäimpiä paikalla esiintyneitä artisteja ovat muun muassa Bruce Springsteen, The Rolling Stones, Bob Dylan, David Bowie ja Tina Turner.


title: Idrætsparken

text: Idrætsparkenin purkaminen aloitettiin marraskuussa 1990. Samalle paikalle rakennettu uusi Tanskan kansallistadion Parken vihittiin käyttöön syyskuussa 1992. Vanhasta stadionista jäi aluksi jäljelle "Tribune D" -niminen katsomonosa. Se kuitenkin purettiin vuonna 2007 ja tilalle rakennettiin moderni katsomo, joka valmistui 2009.


title: Idrætsparken

text: Jalkapallostadionin lisäksi samalla alueella ovat myös vuonna 1912 rakennettu yleisurheiluareena Østerbro Stadion sekä 1930 avattu uimahalli Øbro Hallen. Molemmat ovat yhä käytössä peruskorjattuina.


title: Greyhound-luokka (hävittäjä)

text: Greyhound-luokka oli Britannian Kuninkaallisen laivaston torpedovenehävittäjäluokka, joka muodostui kolmesta aluksesta. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan.


title: Greyhound-luokka (hävittäjä)

text: Alukset tilattiin Hawthorn Leslie and Companyltä Birkenheadistä osana vuosien 1898-1899 laivasto-ohjelmaa.


title: Margaret Yorke

text: Margaret Yorke, oik. "Margaret Beda Nicholson", (30. tammikuuta 1924 Compton, Surrey, Britannia – 17. marraskuuta 2012) oli brittiläinen dekkarikirjailija. Hän kirjoitti runsaat 40 teosta, joista on suomennettu kolme.


title: Margaret Yorke

text: Britanniassa syntynyt Yorke vietti lapsuutensa Irlannissa. Hän palasi Britanniaan 1937 ja asui sittemmin kuolemaansa saakka Buckinghamshiressa Long Crendonissa.


title: Antero Tapola

text: Antero Joel Tapola (s. 2. marraskuuta 1945 Sippola) on suomalainen korkeushyppääjä. Urallaan hän edusti Myllykosken Tovereita ja Leppävaaran Sisua. Kalevan kisoissa Tapola voitti kultaa vuosina 1967, 1968 ja 1969, minkä lisäksi hän saavutti sisäratojen SM-kilpailuista pronssia vuosina 1967, 1968 ja 1970.


title: The Black Sabbath Story, Vol 2

text: The Black Sabbath Story, Vol 2 - 1978-1992 on Black Sabbath -yhtyeestä kertova dokumentti. Se keskittyy yhtyeen vuosiin 1978-1992. Alun perin se julkaistiin vuonna 1992 VHS-videona ja sittemmin vuonna 2002 hieman muokattuna DVD-versiona. Dokumentissa musiikkivideo-näytteiden ohella nähdään ja kuullaan Tony Iommin, Geezer Butlerin, Ronnie James Dion, Bill Wardin, Vinny Appicen, Geoff Nichollsin ja Cozy Powellin haastatteluja. Kappaleet eivät ole täyspitkinä versioina, tosin DVD-versiossa ne ovat pitempinä kuin VHS-versiossa. Julkaisu on myynyt kultaa (yli 50 000 kpl.) Yhdysvalloissa.DVD-ekstrat:


title: Aprilin juhlat

text:
Aprilin juhlat ("Pieces of April") on vuonna 2003 ensi-iltansa saanut Peter Hedgesin käsikirjoittama ja ohjaama yhdysvaltalainen draamakomedia.
April Burns, ongelmaperheen vanhin tytär, asuu poikaystävänsä Bobbyn kanssa pienessä vuokra-asunnossa Manhattanin kaakkoiskulmilla. He kutsuvat Aprilin etäisen perheen kiitospäivän aterialle, joka on hänen rintasyöpää potevalle äidilleen kenties viimeinen. Elokuva keskittyy kuvaamaan kolmea matkaa: Perheen vaivalloista siirtymistä esikaupungista Manhattanille, jossa pysähdytään ostoksille ja polttelemaan lääkekannabista; Bobbyn puvunetsintää, jotta voisi luoda hyvän vävyehdokkaan kuvaa; sekä Aprilin päivällisvalmisteluja naapurien avulla kun hän huomaa uuninsa olevan epäkunnossa.


title: Alexandran suunnitelma

text:
Alexandran suunnitelma ("Alexandra’s Project") on vuonna 2003 ensi-iltansa saanut Rolf De Heerin käsikirjoittama ja ohjaama australialainen elokuva.
Steve, keski-ikäinen kahden lapsen isä (Gary Sweet), palaa töistä kotiin syntymäpäivänään ja löytää talon pimeänä ja tyhjillään. Hän huomaa, että nojatuoli, televisio ja videokasetti on asetettu valmiiksi häntä varten. Hän ryhtyy katselemaan vaimonsa Alexandran (Helen Buday) tekemää videota, joka aluksi näyttää vain syntymäpäivälahjaksi tarkoitetulta striptease-esitykseltä. Sitten Stevelle alkaa valjeta, että Alexandra on tehnyt videon kiduttaakseen häntä vuosia hautomiensa avio-ongelmien takia. Videolla Alexandra teeskentelee rintasyöpää, harrastaa seksiä naapurin kanssa ja kertoo ettei hän eivätkä lapset koskaan palaisi.


title: Ruma ankanpoikanen ja MINÄ

text: Ruma ankanpoikanen ja MINÄ ("The Ugly Duckling and ME!") on vuonna 2006 ensi-iltansa saanut Michael Hegnerin ohjaama, eurooppalaisena yhteistuotantona tehty animaatioelokuva.


title: HMS Greyhound (1900)

text: HMS Greyhound oli Britannian Kuninkaallisen laivaston Greyhound-luokan torpedovenehävittäjä.


title: HMS Greyhound (1900)

text: Alus tilattiin 30. maaliskuuta 1899 Hawthorn Leslie and Companyltä Birkenheadistä osana vuoden 1899 laivasto-ohjelmaa ja sen piti sopimuksen mukaan valmistua viidessätoista kuukaudessa. Sen köli laskettiin 18. heinäkuuta 1899 telakkanumerolla 377 ja alus laskettiin vesille 6. lokakuuta 1900. Se valmistui tammikuussa 1902, jolloin sen tarjoukseen perustunut hinta oli 61066 puntaa.


title: HMS Greyhound (1900)

text: Alus myytiin 10. kesäkuuta 1910 romutettavaksi.


title: Kuollut kulma – Hitlerin sihteeri

text: Kuollut kulma – Hitlerin sihteeri ("Im toten Winkel – Hitlers Sekretärin") on vuonna 2002 ensi-iltansa saanut André Hellerin ja Othmar Schmidererin ohjaama itävaltalainen dokumenttielokuva Adolf Hitlerin viimeisestä henkilökohtaisesta sihteeristä Traudl Jungesta.


title: Neuvonen

text: Neuvonen on suomalainen sukunimi, joka on muun muassa seuraavilla henkilöillä:


title: Tuvalu (elokuva)

text: Tuvalu ("Tuvalu") on vuonna 1999 ensi-iltansa saanut Veit Helmerin ohjaama saksalainen komediallinen fantasiaelokuva. Tässä kokeellisessa elokuvassa käytetään 1900-luvun alun mykkäelokuvan ja saksalaisen ekspressionismin keinoja kuvaamaan nuorenparin rakkaustarinaa ja yrityksiä pelastaa vanha kylpyrakennus.


title: Arian Foster

text: Arian Isa Foster (s. 24. elokuuta 1986 Albuquerque, New Mexico) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Houston Texansissa.


title: Arian Foster

text: Foster on yksi NFL:n parhaista keskushyökkääjistä.


title: Arian Foster

text: Yliopistojalkapalloa Tennesseen yliopiston joukkueessa pelannutta Fosteria ei varattu vuoden 2009 NFL:n varaustilaisuudessa. Hän teki vapaana pelaajana sopimuksen Houston Texansin kanssa toukokuussa 2009.


title: Arian Foster

text: Foster on valittu kolmesti AFC-konferenssin joukkueeseen NFL:n tähdistöotteluun Pro Bowliin.


title: Yön Raivon lahja

text: Yön Raivon lahja (engl. Gift of the Night Fury) on Dreamworks Animationin tekemä Näin koulutat lohikäärmeesi -elokuvaan perustuva lyhytelokuva. Se julkaistiin 15. marraskuuta 2011 Yhdysvalloissa ja vuotta myöhemmin 14. marraskuuta 2012 Suomessa. Elokuvan pituus on noin 21 min.


title: Yön Raivon lahja

text: Öystilässä on tullut talvi ja viikingit valmistautuvat Snoggletoggi-nimiseen juhlaansa. Hikotus lähtee päivittäiselle lennolla lohikäärmeystävänsä Hampaattoman kanssa, samalla kun muut viikingit ja lohikäärmeet koristelevat kylää juhlia varten. Yhtäkkiä kuitenkin kaikki lohikäärmeet nousevat siivilleen ja lähtevät lentoon. Ne lentävät Hikotusta ja Hampaatonta vastaan, jonka seurauksena Hikotuksen kypärä putoaa mereen. Hampaaton haluaisi hakea sen, mutta Hikotus lennättää ystävänsä takaisin kylään.


title: Yön Raivon lahja

text: Kylässä kaikki ovat murheissaan, eivätkä ymmärrä miksi lohikäärmeet häipyivät. Illan tullen nuori viikinkitytö Astrid keksii, että kyläläisiä voisi piristää uusilla juhlaperinteillä. Seuraavana aamuna hän tarjoilee oma tekemäänsä Jakkigöligä, mikä ei kuitenkaan maistu monenkaan mielestä hyvältä. Samaan aikaan Hikotus on kehitellyt Hampaattomalle uuden hännän lahjaksi, jonka avulla lohikäärme voi lentää yksin, ilman Hikotusta.


title: Yön Raivon lahja

text: Hikotus antaa hännän Hampaattomalle, mutta tämä nousee siivilleen ja katoaa kolmeksi päiväksi. Hikotus huomaa Suomusintin käyttäytyvän oudosti ja huomaa tämän kuljettavan ruokaa vajaan. Hikotus löytää vajasta Suomusintin löhikäärmeen Läskilötkön (engl. Meatlug), joka ottaa vahingossa Hikotuksen kyytiinsä ja kuljettaa muiden lohikäärmeiden luokse. Muut viikingit huomaavat, että Läskilötkö on muninut munia.


title: Yön Raivon lahja

text: Hikotus tulee suurelle saarelle, jossa lohikäärmeet pesivät. Hän tapaa siellä Astridin lohikäärmeen Myrskykiitäjän (engl. Stormfly), sekä Limalotjan lohikäärmeen Koukkupurun (engl. Hookfang). Koukkupuru suostuu viemään Hikotuksen takaisin juhlimaan Snoggletoggia, mutta kaikki lohikäärmeet haluavat tulla mukaan. Silloin Hikotus keksii, että vielä lentokyvyttömät poikaset voidaan kuljettaa takaisin Öystilään haaksirikkoutuneen laivan kyydissä.


title: Yön Raivon lahja

text: Kylässä Läskilötkön munat ovat kuoriutuneet ja aiheuttaneet tuhoa kylässä. Kun koko juhla näyttää olevan pilalla, Hikotus ja lohikäärmeet palaavat takaisin ja kaikki juhlivat niiden paluuta. Myöhemmin Astrid pahoittelee, ettei Hikotus löytänyt Hampaatonta, joka sitten tuleekin yllättäen ovesta sisään suoraan Hikotuksen luokse. Hampaaton oli käynyt hakemassa Hikotuksen kypärän merestä ja siksi viipynyt niin kauan poissa.


title: Yön Raivon lahja

text: Myöhemmin Hikotus herää juhlan jälkeen ja menee pihalle, jossa Hampaaton odottaa häntä. Hikotuksen suureksi yllätykseksi, lohikäärme rikkoo nykyisen häntänsä ja kiskoo vanhan hännän ja satulan esiin. Hikotus vaihtaa vanhat kamat lohikäärmeelleen ja he lentävät yhdessä taivaalla. Hikotus totetaa kertojan tavoin, että Hampaaton antoi hänelle hyvän lahjan.


title: Yön Raivon lahja

text:
- Laiva jolla lohikäärmeet kuljettavat poikasensa takaisin kylään, on sama joka esiintyi aiemmassa lyhytelokuvassa Lohikäärme Luunnapsijan Legenda.
- Lyhytelokuvassa kaikilla henkilöillä on eri ääninäyttelijät kuin elokuvassa Näin koulutat lohikäärmeesi.


title: Niemeläinen

text: Niemeläinen on suomalainen sukunimi, joka on muun muassa seuraavilla henkilöillä:


title: Juho Tommila

text: Juho Tommila (s. 9. helmikuuta 1993 Lappi TL) on suomalainen jääkiekkopuolustaja, joka edustaa SM-liigajoukkue Vaasan Sportia. Hän on pelityyliltään peruspuolustaja. Tommila laukoo oikealta.


title: Juho Tommila

text: Tommila on Rauman Lukon kasvatti. Hän oli joukkueen tehokkain puolustaja C-nuorissa I-divisioonan runkosarjassa ja SM-karsinnoissa kaudella 2008–2009 sekä B-nuorissa I-divisioonan runkosarjassa. A-juniorikauden 2010–2011 päätteeksi Rauman Lukko ry palkitsi Tommilan Erik Hämäläinen -palkinnolla ja Penkkiurheilijoiden kerhon palkinnolla.


title: Juho Tommila

text: Toukokuussa 2012 Tommila teki kaksivuotisen SM-liigasopimuksen Lukon kanssa. SM-liigadebyyttinsä hän teki 27. marraskuuta 2012 Tampereen Ilvestä vastaan. Tommila sai ottelussa jääaikaa 13 minuuttia ja 11 sekuntia. Hän pelasi kauden 2012–2013 aikana SM-liigassa yhden runkosarjaottelun lisäksi myös yhden playoff-ottelun. Suurimman osan kaudestaan Tommila pelasi kuitenkin vielä Lukon A-nuorissa, joiden tehokkain puolustaja hän oli tehoilla 3+23=26. Tommila sijoittui A-nuorten SM-liigan puolustajien pistepörssissä seitsemänneksi. Hän voitti kauden päätteeksi A-nuorten SM-pronssia.


title: Juho Tommila

text: Kaudesta 2013–2014 Tommila pelasi noin puolet Lukon SM-liigajoukkueessa ja puolet A-nuorissa. Hän pelasi SM-liigassa 25 runkosarjaottelua tehden kolme syöttöpistettä ja seitsemän playoff-ottelua tehopistein 1+1=2. Tommilan liigauran avausmaali syntyi neljännessä puolivälieräottelussa 26. maaliskuuta 2014 vieraissa Espoo Bluesia vastaan. Hän voitti kauden päätteeksi SM-pronssia. Tommila pelasi kauden aikana miesten pelejä myös kaksi ottelua lainalla Mestis-joukkue Lempäälän Kisassa joulukuussa 2013. Huhtikuussa 2014 hän teki kaksivuotisen jatkosopimuksen Lukon kanssa.


title: Juho Tommila

text: Tommila avasi kaudella 2015–2016 maalitilinsä SM-liigassa. Hän teki kauden aikana kaikkiaan 40 runkosarjaottelussa tehot 1+1=2 ja kolmessa playoff-ottelussa yhden maalin. Tommilan uran ensimmäinen runkosarjamaali syntyi 13. marraskuuta 2015 vieraissa Saimaan Palloa vastaan. Hänen osumansa jäi Lukon 0–1-voittoon päättyneen ottelun ratkaisumaaliksi. Tommilan liigauran toinen playoff-maali syntyi toisessa puolivälieräottelussa 19. maaliskuuta 2016 Tapparaa vastaan, jolloin hän teki Lukon 5–0-voittoon päättyneen ottelun avaus- ja ratkaisumaalin. Tappara vei lopulta kuitenkin ottelusarjan voitoin 4–1. Tommila pelasi kauden aikana myös 12 ottelua lainalla Mestis-joukkue KeuPa HT:ssä.


title: Juho Tommila

text: Kaudeksi 2016–2017 Tommila siirtyi kaksivuotisella sopimuksella Porin Ässiin. Tammikuussa 2018 hän teki vuoden mittaisen jatkosopimuksen joukkueen kanssa. Kaudella 2017–2018 Tommila teki SM-liigan yhden kauden piste-ennätyksensä tehoilla 3+13=16, vaikka hän pelasi loukkaantumisten vuoksi runkosarjassa vain 43 ottelua. Tommila voitti myös Ässien sisäisen tehotilaston lukemalla +12.


title: Juho Tommila

text: Kesken kauden 2018–2019, tammikuussa 2019 Tommila siirtyi kevääseen 2020 asti ulottuvalla sopimuksella Vaasan Sportiin, kun Ässät oli SM-liigan sarjataulukossa viimeisenä.


title: Juho Tommila

text: Tommila pelasi alle 18-vuotiaiden MM-kilpailuissa vuonna 2011. Hän on pelannut yhteensä 22 ottelua ikäkausimaajoukkueissa.


title: Juho Tommila

text: Tommilan isän serkku on yli 500 SM-liigaottelua pelannut Esa Tommila.


title: 15 minuuttia

text: 15 minuuttia ( tai "Fifteen Minutes") on vuonna 2001 ensi-iltansa saanut yhdysvaltalainen toimintatrilleri, jonka on ohjannut John Herzfeld. Elokuvan pääosissa esiintyvät Robert De Niro, Edward Burns ja Karel Roden. Elokuva kertoo murhatutkijasta ja newyorkilaisesta palopäälliköstä, jotka yrittävät pysäyttää itäeurooppalaisia tappajia. Tappajat videoivat suorituksiaan kuuluisuuden toivossa.


title: NaVorro Bowman

text: NaVorro Roderick Bowman (s. 28. toukokuuta 1988 District Heights, Maryland) on yhdysvaltalainen amerikkalaisen jalkapallon pelaaja, pelipaikaltaan keskimmäinen tukimies. Hän pelaa tällä hetkellä NFL-liigan San Francisco 49ersissa. Ennen ammattilaisuraa Bowman pelasi Pennsylvanian osavaltionyliopiston joukkueessa, "Penn State Nittany Lionsissa".


title: NaVorro Bowman

text: Bowman muodostaa yhdessä 49ersin toisen keskimmäisen tukimiehen Patrick Willisin kanssa yhden NFL:n vaarallisimmista tukimiespareista. Hänet on valittu NFL:n tähdistöotteluun Pro Bowliin vuosina 2012 ja 2013.


title: Operaatio Rescue Dawn

text: Operaatio Rescue Dawn ("Rescue Dawn") on saksalaisen Werner Herzogin käsikirjoittama ja ohjaama yhdysvaltalainen sotaelokuva vuodelta 2006. Sen pääosia esittävät Christian Bale, Steve Zahn ja Jeremy Davies. Tosipohjainen elokuva kertoo saksalais-amerikkalaisesta taistelulentäjästä Dieter Dengleristä Vietnamin sodassa. Herzog perusti käsikirjoituksensa vuonna 1997 ohjaamaansa samanaiheiseen dokumenttielokuvaan "Lentäjäpoika" ("Little Dieter Needs to Fly").


title: Tunturipurosammal

text: Tunturipurosammal ("Hygrohypnum alpinum") on lehtisammallaji väkäsammalten heimossa ("Campyliaceae"). Sitä esiintyy Euroopan ja Pohjois-Amerikan vuoristoissa paikoitellen.


title: Tunturipurosammal

text:
Suomen alueella tunturipurosammalta esiintyy harvinaisena Enontekiön Lapin luoteistuntureilla.
Laji kasvaa tunturipuroissa ja tunturikoskissa silikaattikivillä uposkasvina. Uhanalaisuusluokituksessa tunturipurosammal on vaarantunut (VU). Sitä uhkaavat satunnaistekijät ja ilmaston lämpeneminen.


title: Rusopurosammal

text: Rusopurosammal ("Hygrohypnum cochlearifolium") on lehtisammallaji väkäsammalten heimossa ("Campyliaceae"). Sitä esiintyy Maan pohjoisen puoliskon arktisilla alueilla ja vuoristoissa.


title: Rusopurosammal

text: Suomen alueella rusopurosammalta esiintyy harvinaisena pohjoisosassa tuntureilla: Kittilän ja Enontekiön Lapissa. Laji kasvaa tunturipuroissa ja tunturikoskissa sekä rannoilla erityisesti kalkkikivillä, uposkasvina tai vesirajassa. Uhanalaisuusluokituksessa rusopurosammal on vaarantunut (VU). Sitä uhkaavat satunnaistekijät ja ilmaston lämpeneminen.


title: Pikkupurosammal

text: Pikkupurosammal ("Hygrohypnum norvegicum") on lehtisammallaji väkäsammalten heimossa ("Campyliaceae"). Sitä esiintyy Maan pohjoispuoliskon pohjoisosan vuoristoissa ja arktisilla alueilla.


title: Pikkupurosammal

text: Suomen alueella pikkupurosammalta esiintyy harvinaisena Perä-Pohjanmaalla ja Enontekiön Lapissa. Laji kasvaa tunturien kallioilla, kivillä puroissa ja koskissa. Se kasvaa lähinnä tunturikoivuvyöhykkeessä ja alapaljakalla. Uhanalaisuusluokituksessa pikkupurosammal on vaarantunut (VU). Sitä uhkaavat satunnaistekijät ja ilmaston lämpeneminen.


title: Paljakkakivisammal

text: Paljakkakivisammal ("Grimmia fuscolutea") on lehtisammallaji kivisammalten heimossa ("Grimmiaceae"). Sitä esiintyy Maan pohjoisen ja eteläisen puolen vuoristoissa.


title: Paljakkakivisammal

text: Suomen alueella paljakkakivisammalta esiintyy harvinaisena pohjoisimmassa osassa: Inarin Lapissa, 1930-luvulla se on löydetty myös Enontekiön Lapin luoteistuntureilta. Laji kasvaa tunturien kallioilla. Uhanalaisuusluokituksessa paljakkakivisammal on erittäin uhanalainen (EN). Sitä uhkaavat satunnaistekijät ja ilmaston lämpeneminen.


title: Tunturikivisammal

text: Tunturikivisammal ("Grimmia elongata") on lehtisammallaji kivisammalten heimossa ("Grimmiaceae"). Sitä esiintyy Maan pohjoispuoliskon havumetsäalueilla ja vuoristoissa.


title: Tunturikivisammal

text: Suomen alueella tunturikivisammalta esiintyy harvinaisena pohjoisimman Lapin tuntureilla. Laji kasvaa tunturien kallioilla. Uhanalaisuusluokituksessa tunturikivisammal on silmälläpidettävä (NT). Sen uhkana ovat satunnaistekijät ja ilmaston lämpeneminen.


title: Harmokivisammal

text: Harmokivisammal ("Grimmia donniana") on lehtisammallaji kivisammalten heimossa ("Grimmiaceae"). Sitä esiintyy Maan pohjoisen ja eteläisen puoliskon lauhkeilla ja viileillä alueilla, erityisesti vuoristoissa.


title: Harmokivisammal

text: Suomen alueella harmokivisammalta esiintyy harvinaisena Koillismaalla ja Pohjois-Lapissa: Kuusamossa, Enontekiöllä ja Utsjoella. Laji kasvaa tunturien kallioilla. Uhanalaisuusluokituksessa harmokivisammal on vaarantunut (VU). Sen uhkana ovat satunnaistekijät ja ilmaston lämpeneminen.


title: Kyttyräkivisammal

text: Kyttyräkivisammal ("Grimmia anodon") on lehtisammallaji kivisammalten heimossa ("Grimmiaceae"). Sitä esiintyy Maan pohjoispuoliskon lauhkeilla ja viileillä alueilla, erityisesti vuoristoissa.


title: Kyttyräkivisammal

text: Suomen alueella kyttyräkivisammalta esiintyy harvinaisena kalkkialueilla pohjoisessa Lapissa: Muoniossa ja Enontekiöllä. Laji kasvaa kalkkikallioilla ja tunturien kallioilla. Uhanalaisuusluokituksessa kyttyräkivisammal on erittäin uhanalainen (EN). Sen uhkana ovat satunnaistekijät ja ilmaston lämpeneminen.


title: Warren Sapp

text: Warren Carlos Sapp (s. 19. joulukuuta 1972 Orlando, Florida) on yhdysvaltalainen, uransa lopettanut amerikkalaisen jalkapallon pelaaja, pelipaikaltaan puolustuksen linjamies. Hän edusti 13 kautta kestäneellä ammattilaisurallaan Tampa Bay Buccaneersia ja Oakland Raidersia.


title: Warren Sapp

text: Sapp oli voittamassa Super Bowlia kaudella 2002 (Super Bowl XXXVII). Hänet valittiin seitsemän kertaa NFL:n tähdistöotteluun Pro Bowliin ja kaudella 1999 hänet palkittiin vuoden puolustavana pelaajana (AP NFL Defensive Player of the Year Award). Hän lopetti pelaajauransa kauteen 2007 ja vuonna 2013 hänet valittiin Pro Football Hall of Fameen. Hänet on valittu myös NFL:n 1990-luvun ja 2000-vuosikymmenen tähdistökentällisiin ja Buccaneers on jäädyttänyt hänen pelinumeronsa, numeron 99.


title: Warren Sapp

text: Sapp on toiminut vuodesta 2008 lähtien asiantuntijana NFL:n omalla televisiokanavalla, NFL Networkilla. Samana vuonna hän oli kilpailijana ABC:n "Dancing with the Starsin" seitsemännellä tuotantokaudella ja sijoittui parinsa Kym Johnsonin kanssa toiseksi.


title: Anssi Salonen

text: Anssi Kalevi Salonen (s. 29. joulukuuta 1986 Huddinge, Ruotsi) on suomalainen jääkiekkotuomari. Hän toimii SM-liigassa päätuomarina, numerolla 2.


title: Anssi Salonen

text: Salonen on Tampereen Jääkiekkotuomarit Ry:n jäsen.


title: Dance with Me

text: Dance with Me voi tarkoittaa seuraavia:


title: Noponen

text: Noponen on suomalainen sukunimi, joka on muun muassa seuraavilla henkilöillä:


title: Nyyssönen

text: Nyyssönen on suomalainen sukunimi, joka on muun muassa seuraavilla henkilöillä:


title: The Proposition

text: The Proposition tai televisioesityksessä The Proposition – Ehdotus ("The Proposition") on vuonna 2005 ensi-iltansa saanut John Hillcoatin ohjaama brittiläis-australialainen elokuva, jonka käsikirjoitti muusikkona paremmin tunnettu Nick Cave. Se kertoo 1880-luvun Australiassa tapahtuvista raiskauksista ja murhista, jotka kohdistuvat yhteen perheeseen.


title: Närvänen

text: Närvänen on seuraavien henkilöiden sukunimi:


title: Ohtonen

text: Ohtonen on suomalainen sukunimi, joka on muun muassa seuraavilla henkilöillä:


title: Hans Bjerrum

text: Hans Adolf Bjerrum (8. syyskuuta 1899 Hellerup – 10. toukokuuta 1979 Lontoo, Yhdistynyt kuningaskunta) oli tanskalainen maahockeypelaaja ja olympiamitalisti. Bjerrum pelasi kolme ottelua ja teki yhden maalin Antwerpenin olympialaisissa 1920, joista maa voitti hopeaa.


title: Das Experiment

text: Das Experiment on vuonna 2001 ensi-iltansa saanut Oliver Hirschbiegelin ohjaama elokuva, jonka käsikirjoitus perustuu tositapahtumiin ja saksalaisen Mario Giordanon romaaniin "Black Box".


title: Das Experiment

text: Sosiaalipsykologinen elokuva tarkastelee, miten erilaiset yksilöt vaikuttavat toisiinsa yksilöinä ja ryhminä. Ryhmä miehiä suostuu teljettäväksi vankilaan tutkimuksen ajaksi. Heidän on toteltava vartijoita ja kutsuttava toisiaan numeroilla, ei nimillä. Tutkiva journalisti (Moritz Bleibtreu) tekee aiheesta juttua.


title: Das Experiment

text: Elokuvan aihe perustuu yhdysvaltalaisen Stanfordin yliopiston järjestämään vankilakokeeseen vuodelta 1971, jolloin 24 vapaaehtoista jaettiin vankeihin ja vartijoihin. Vartijat saivat johtaa vankilaa kuten parhaaksi näkivät; vain fyysinen väkivalta oli kielletty. Koetta oli tarkoitus jatkaa kaksi viikkoa, mutta se keskeytettiin jo kuudentena päivänä.


title: Fracture – murtumaton

text: Fracture – murtumaton ("Fracture") on vuonna 2007 ensi-iltansa saanut Gregory Hoblitin ohjaama yhdysvaltalainen elokuva, jonka pääosaa esittää Anthony Hopkins. Elokuva kertoo uskottoman vaimonsa ampuneesta miehestä ja syyttäjän yrityksestä estää miestä manipuloimasta oikeudenkäyntiä saadakseen vapauttavan tuomion.


title: Charles Bugbee

text: Charles G. Bugbee (29. elokuuta 1887 Stratford – 18. lokakuuta 1959 Edgware) oli brittiläinen vesipalloilija ja olympiavoittaja.


title: Charles Bugbee

text: Lontoossa siviiliammatikseen poliisin töitä tehnyt Bugbee voitti olympiakultaa Tukholmassa 1912 ja Antwerpenissa 1920. Hän pelasi myös Pariisin olympiakisoissa 1924, joissa Yhdistyneen kuningaskunnan joukkue putosi ensimmäisellä kierroksella hävittyään kolmen jatkoerän jälkeen Unkarille.


title: Resi Hammerer

text: Therese ”Resi” Hammerer (18. helmikuuta 1925 Hirschegg – 14. kesäkuuta 2010) oli itävaltalainen alppihiihtäjä ja olympiamitalisti. Hän edusti seuratasolla riezlerniläistä SC Kleinwalsertalia.


title: Resi Hammerer

text: Hammerer voitti Sankt Moritzin olympialaisissa 1948 pronssia syöksylaskussa. Hän oli samoissa kisoissa pujottelun seitsemänneksi nopein ja sijoittui kahdenneksitoista alppiyhdistetyssä.


title: Dirk Stikker

text: Dirk Uipko Stikker, GBE (5. helmikuuta 1897 - 23. joulukuuta 1979) oli hollantilainen pankkiiri, teollisuusvaikuttaja, poliitikko ja diplomaatti ja Naton pääsihteeri vuosina 1961–1965.


title: Dirk Stikker

text: Dirk Stikker syntyi Winschotenissa ja opiskeli lakia Groningenin yliopistossa. Stikker loi uransa sitten pankkiirina. Vuonna 1935 hänestä tuli olutpanimo Heineken Internationalin toimitusjohtaja. Hän toimi tässä tehtävässä vuoteen 1948.


title: Dirk Stikker

text: Stikker oli perustamassa Hollannin työväen säätiötä, jolla autettiin sodan jälkeisen Alankomaiden työehtosopimuksien toteuttamista.


title: Dirk Stikker

text: Stikker siirtyi politiikan pariin vuonna 1945, jolloin hänet valittiin Alankomaiden parlamentin senaattiin.


title: Dirk Stikker

text: Stikker oli perustamassa 24. maaliskuuta vuonna 1946 Alankomaiden vapauspuoluetta. Vuonna 1948 puolue liittyi osaksi liberaalista kansanpuoluetta. Stikkerista tuli 1948 pääministeri Willem Dreesin hallituksen ulkoministeri. Kansanpuolue vastusti Alankomaiden silloisen siirtomaan Uuden-Guinean liittämistä Indonesiaan, joten Stikker erosi hallituksesta ja se kaatui. Hän palasi kuitenkin ulkoministeriksi kahden kuukauden kuluttua.


title: Dirk Stikker

text: Vuonna 1949 Sticker oli Alankomaiden edustaja Indonesian itsenäisyysneuvotteluissa. Ulkoministerin tehtävän jälkeen Stikker nimitettiin Alankomaiden suurlähettilääksi Britanniaan vuosiksi 1952–1958 ja Alankomaiden pysyväksi suurlähettilääksi Pohjois-Atlantin liiton neuvostoon ja OECD:n edustajaksi vuosiksi 1958–1961.


title: Dirk Stikker

text: Stikker valittiin 21. huhtikuuta 1961 Naton pääsihteerin Paul-Henri Spaakin seuraajaksi. Hän erosi virasta huonon terveyden takia vuonna 1964. Hänen seuraajakseen tuli Manlio Brosio.


title: Dirk Stikker

text: Dirk Sitkker kuoli Wassenaarissa vuonna 1979.


title: Oittinen

text: Oittinen on suomalainen sukunimi, joka on muun muassa seuraavilla henkilöillä:


title: Georges Piot

text: Georges Piot (14. syyskuuta 1896 Pariisi – 5. huhtikuuta 1980 Créteil) oli ranskalainen soutaja ja olympiamitalisti. Hänen seuransa oli Joinville-le-Pontissa toiminut Société Nautique de la Marne.


title: Georges Piot

text: Piot voitti Pariisin olympialaisissa 1924 hopeaa perämiehettömissä kaksikoissa parinaan Maurice Bouton. Hän kilpaili Amsterdamin kisoissa 1928 maansa perämiehellisten nelikkojen joukkueessa, joka putosi toisella kierroksella.


title: Okkonen

text: Okkonen on seuraavien henkilöiden sukunimi:


title: David Zhu

text: Dai Wei "David" Zhu (kiinaksi 朱戴维) (s. 17. elokuuta 1990) on kiinalainen moottoriurheilija. Hän aloitti uransa karting-sarjoissa. Vuonna 2007 Zhu kilpaili Aasian Formula BMW sarjassa. Seuraavana vuonna hän kilpaili Formula Asia sarjassa. Vuosina 2009–2011 Zhu kilpaili Japanin Formula Challenge sarjassa. Vuonna 2011 Zhu kilpaili myös Formula Pilota China -sarjassa. Vuonna 2012 Zhu kilpaili F2-sarjassa ollen ensimmäinen kiinalainen, joka on kilpaillut F2-tasolla. Hän saavutti 22 pistettä sijoittuen sarjan 11:nneksi. Hän oli parhaimmillaan viides Algarven kilpailussa.


title: Olkkonen

text: Olkkonen on suomalainen sukunimi, joka on muun muassa seuraavilla henkilöillä:


title: Rakkaat rikkaat ystävät

text: Rakkaat rikkaat ystävät ("Friends with Money") on vuonna 2006 ensi-iltansa saanut Nicole Holofcenerin käsikirjoittama ja ohjaama elokuva. Siinä Jennifer Aniston esittää sinkkunaista, jonka on tukeuduttava vauraampiin ystävättäriinsä selviytyäkseen.


title: Adrien Vandelle

text: Adrien Louis Albert Vandelle (29. elokuuta 1902 Les Rousses – 16. lokakuuta 1976 Les Rousses) oli ranskalainen maastohiihtäjä, yhdistetyn hiihtäjä, mäkihyppääjä ja sotilaspartiohiihtäjä.


title: Adrien Vandelle

text: Vandelle oli vuonna 1923 mäkihypyn kansainvälisen ranking-listan kolmantena. Hän oli Chamonix'n olympialaisissa 1924 mukana maansa sotilaspartiohiihtojoukkueessa, joka voitti pronssia, ja sijoittui maastohiihdon 18 kilometrin kisassa 29:nneksi. Vandelle oli samoissa olympialaisissa yhdistetyssä kahdeskymmenes.


title: Vetovoiman lait

text: Vetovoiman lait () on vuonna 2004 ensi-iltansa saanut Peter Howittin ohjaama romanttinen komediaelokuva. Sen pääosia esittävät Pierce Brosnan ja Julianne Moore toisiinsa rakastuvina avioerojuristeina.


title: Paajanen

text: Paajanen on seuraavien henkilöiden sukunimi:


title: Palaa luokseni

text: Palaa luokseni ("Return to Me") on vuonna 2000 ensi-iltansa saanut Bonnie Huntin ohjaama romanttinen komediaelokuva. Sen pääosia esittävät David Duchovny, Minnie Driver ja Carroll O’Connor. Tarinassa leskeksi jäänyt arkkitehti (Duchovny) rakastuu uuteen naiseen (Driver) tietämättä, että tälle on siirretty hänen vaimonsa sydän.


title: Denis Tšeryšev

text: Denis Dmitrijevitš Tšeryšev (, 26. joulukuuta 1990 Nižni Novgorod, Venäjän SFNT, Neuvostoliitto) on venäläinen jalkapalloilija, pelipaikaltaan vasen laituri. Hän edustaa Espanjan korkeimmalla sarjatasolla Primera Divisiónissa pelaavaa Villarrealia.


title: Denis Tšeryšev

text: Tšeryšev syntyi Venäjällä, mutta muutti viisivuotiaana Espanjaan isänsä Dmitrin siirryttyä pelaamaan Sporting de Gijóniin. Tšeryšev aloitti jalkapalloilun Sportingin junioreissa ja ehti pelata myös Burgos Promesasissa ennen liittymistään Real Madridin junioreihin vuonna 2002.


title: Denis Tšeryšev

text: Kaudella 2011–2012 Tšeryšev oli nostamassa Real Madridin kakkosjoukkuetta Castillaa Segunda División B:stä Segunda Divisióniin. Hän debytoi seuran edustusjoukkueessa 27. marraskuuta 2012 Copa del Reyn ottelussa Alcoyanoa vastaan. Hän on Real Madridin ensimmäinen venäläispelaaja.


title: Denis Tšeryšev

text: Heinäkuussa 2013 Tšeryšev teki neljävuotisen jatkosopimuksen Real Madridin kanssa, ja samassa yhteydessä hänet nostettiin vakituisesti edustusjoukkueeseen.


title: Denis Tšeryšev

text: Tšeryšev on pelannut useita otteluita Venäjän nuorisomaajoukkueissa, ja hän oli mukana vuoden 2013 alle 21-vuotiaiden EM-kilpailuiden karsintoihin osallistuneessa joukkueessa. Marraskuussa 2012 hän sai kutsun Fabio Capellon valmentamaan A-maajoukkueeseen, jossa hän debytoi 14. marraskuuta 2012 ystävyysottelussa Yhdysvaltoja vastaan.


title: Denis Tšeryšev

text: Tšeryševin isä on jalkapalloilija ja jalkapallovalmentaja Dmitri Tšeryšev. Hänellä on myös Espanjan kansalaisuus, ja hän on sanonut tuntevansa itsensä enemmän espanjalaiseksi kuin venäläiseksi asuttuaan Espanjassa suurimman osan elämästään.


title: Denis Tšeryšev

text: Tšeryšev opiskelee liikuntatieteitä Madridin teknillisessä yliopistossa.


title: Valkoinen masai

text: Valkoinen masai ("Die Weisse Massai") on vuonna 2005 ensi-iltansa saanut Hermine Huntgeburthin ohjaama saksalainen elokuva. Se on tosipohjainen kertomus valkoihoisesta sveitsiläisnaisesta, joka rakastuu maasai-heimoon kuuluvaan mieheen ja jää heimon jäseneksi. Tarina pohjautuu saksalaisen Corinne Hofmannin omaelämäkerralliseen romaaniin.


title: Paakkinen

text: Paakkinen on suomalainen sukunimi, joka on muun muassa seuraavilla henkilöillä:


title: Noel Gallagher’s High Flying Birds

text: Noel Gallagher’s High Flying Birds on vuonna 2011 perustettu brittiläinen rockyhtye, jonka Oasis-yhtyeestä vuonna 2009 eronnut kitaristi Noel Gallagher perusti aloittaakseen uransa sooloartistina. Yhtyeen kokoonpanossa vaikuttavat keulahahmo Gallagherin ohella rytmikitaristi Tim Smith, basisti Russell Pritchard, rumpali Jeremy Stacey sekä kosketinsoittaja ja pianisti Mike Rowe.


title: Noel Gallagher’s High Flying Birds

text: Noel Gallagher’s High Flying Birds julkaisi samannimisen debyyttialbuminsa 17. lokakuuta 2011, ja se nousi Britannian albumilistan ykköseksi. Vuonna 2012 yhtye julkaisi Lontoon The O2 Arenalla taltioidun konsertti-DVD:n "International Magic Live at The O2". Yhtyeen toinen albumi "Chasing Yesterday" julkaistiin maaliskuussa 2015 ja kolmas albumi "Who Built the Moon?" marraskuussa 2017, jotka molemmat ylsivät myös ykköseksi kotimaassaan Britanniassa. Yhtyeen menestyneimpiä singlejä ovat muun muassa ”The Death of You and Me”, ”In the Heat of the Moment” ja ”Holy Mountain”.


title: Noel Gallagher’s High Flying Birds

text: Noel Gallagher erosi Oasis-yhtyeestä syksyllä 2009, jonka jälkeen yhtye hajosi. Gallagherin aikeista levyttää albumi sooloartistina oli liikkunut huhuja jo pitkään ennen Oasiksen hajoamista. Oasiksen jälkeen hän oli lähes kaksi vuotta ilman yhtyettä, kunnes piti lehdistötilaisuuden vuoden 2011 heinäkuussa ja ilmoitti uuden yhtyeensä Noel Gallagher’s High Flying Birdsin julkaisevan esikoisalbuminsa vuoden 2011 lokakuussa. Albumilta julkaistiin ennen sen julkaisemista kaksi singleä: elokuussa ”The Death of You and Me” ja syyskuussa ”AKA... What a Life!”. ”The Death of You and Me” nousi Britannian singlelistan 15. ja ”AKA... What a Life!” 20. sijalle.


title: Noel Gallagher’s High Flying Birds

text: Gallagherin ja hänen uuden yhtyeensä ensimmäinen albumi "Noel Gallagher’s High Flying Birds" nousi suoraan Britannian albumilistan ykköseksi ja myi ensimmäisellä viikollaan kotimaassaan Britanniassa 122 530 kappaletta. Albumi ylitti platinalevyrajan Britanniassa marraskuussa, ja vuoden 2012 helmikuuhun mennessä sitä oli myyty pelkästään Britanniassa yli 600 000 kappaletta. Albumilta julkaistiin kahden ensimmäisen singlen seuraksi vielä kolme uutta singleä: ”If I Had a Gun...”, ”Dream On” ja ”Everybody’s on the Run”.


title: Noel Gallagher’s High Flying Birds

text: Noel Gallagher kaavaili kokoonpanon toista albumia julkaistavaksi vuonna 2012. Hän oli tehnyt yhteistyötä brittiläisen Amorphous Androgynous -yhtyeen kanssa, ja halusin albumin kuulostavan hieman psykedeelisemmältä kuin yhtyeen esikoisalbumi. Albumi päätettiin lopulta jättää julkaisematta, ja sen sijaan yhtye julkaisi vuoden 2012 huhtikuussa Record Store Day -erikoisjulkaisuna B-puolista koostuneen EP-levyn "Songs from the Great White North...".


title: Noel Gallagher’s High Flying Birds

text: Yhtyeen toinen albumi "Chasing Yesterday" ilmestyi maaliskuussa 2015 ja se nousi listaykköseksi Britanniassa. Kolmas studioalbumi "Who Built the Moon?" seurasi marraskuussa 2017 ja se ylsi edellisten tapaan listaykköseksi kotimaassaan.


title: Punanokkatavi

text: Punanokkatavi ("Anas capensis") on sorsalintulaji.


title: Punanokkatavi

text: Punanokkatavi on 44-48 senttimetriä pitkä. Se on väritykseltään harmaanruskea ja sillä on valkoreunainen, tummanvihreä siipipeili. Sen ruumiissa on harvaa ruskeaa täplitystä. Pää on kuitenkin kuvioton ja niska muodoltaan pyöreä, melkein töyhtömäinen. Punanokkatavilla on vaaleanpunainen, melko suuri nokka, joka kaartuu hieman ylöspäin.


title: Punanokkatavi

text: Punanokkataveja pesii Saharan eteläpuolisessa Afrikassa. Se on havaittu myös useissa Euroopan maissa, mutta havaintoja pidetään todennäköisinä tarhoista karanneina lintuina.


title: Punanokkatavi

text: Punanokkatavi käyttää ravinnokseen kasvinosia sekä vesihyönteisiä, äyriäisiä ja nuijapäitä.


title: Ovaskainen

text: Ovaskainen on seuraavien henkilöiden sukunimi:


title: Mariefred

text: Mariefred on taajama Strängnäsin kunnassa. Se sijaitsee Södermanlandin läänissä ja Södermanlandin historiallisessa maakunnassa Keski-Ruotsissa. Vuoden 2010 lopussa taajamassa oli 3 726 asukasta.


title: Mariefred

text: Mariefred oli 1970-luvun alun kuntauudistukseen asti kaupunki. Kaupungin hallinnolliseen alueeseen kuului tuolloin myös nykyään Södertäljen kuntaan kuuluva Taxingen seurakunta. Viimeisimmässä kuntauudistuksessa Mariefred liitettiin Taxingea lukuun ottamatta Strängnäsin kuntaan.


title: Mariefred

text: Mariefredissä sijaitsee Gripsholmin linna.


title: Adara Pakkaus

text: Adara Pakkaus Oy on Valkeakoskella toimiva pakkausalan yritys. Sen tuotevalikoimaan kuuluvat myymälä- ja kampanjamateriaalit, myymälätelineet, somistenauhat, premium-pakkaukset, marja- ja vihanneslaatikot, aaltopahvilaatikot sekä vakiopakkaukset.


title: Adara Pakkaus

text: Yrityksen nimi on lainattu Adhara-tähdeltä.


title: Adara Pakkaus

text: Adaran juuret ovat Valkeakosken Valkeakosken aaltopahvitehtaassa, jonka pohjoismainen Peterson-konserni osti UPM Kymmene Oy:ltä vuonna 1998. Tuolloin perustettiin Petersonwalki Oy. Vuonna 2002, yrityksen siirryttyä kokonaan norjalaiseen omistukseen, nimi vaihdettiin Peterson Packaging Oy:ksi.


title: Adara Pakkaus

text: Vuonna 2011 Peterson Packaging Oy siirtyi yrityskaupassa virolaiselle sijoitusyhtiö Agreeno AS:lle, ja uudeksi nimeksi valittiin Adara Pakkaus Oy.


title: Adara Pakkaus

text: Syksyllä 2016 Adara Pakkaus investoi n. kaksi miljoonaa euroa digipaino- ja leikkurilinjaan, joka on ensimmäinen Suomessa.


title: Gränna

text: Gränna on taajama Jönköpingin kunnassa. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa maan toiseksi suurimman järven Vätternin itärannalla. Vuoden 2010 lopussa taajamassa oli 2 553 asukasta.


title: Gränna

text: Kreivi Pietari Brahe perusti Grännan kaupungin vuonna 1652. Tuolloin kaupungin nimenä oli "Brahe-Grenna". Brahe-Grenna oli Ruotsin ensimmäinen ja ainoa feodaalikaupunki, joka sai kaupunginoikeutensa kreiviltä eikä kuninkaalta. Gränna lakkasi olemasta kaupunki vuonna 1971, jolloin Ruotsissa siirryttiin yhtenäiseen kuntamuotoon ja kaupungin alue liitettiin Jönköpingin kuntaan.


title: Gränna

text: Grännan lähistöllä sijaitsevat Brahehusin linnanrauniot. Paikkakunta on tunnettu polkagris-makeisten valmistuksesta. Naparetkeilijä S.A. Andrée oli kotosin Grännasta ja paikallisessa museossa on nähtävänä hänen vuonna 1897 Pohjoisnavalle yrittäneen kuumailmapalloretkikuntansa jäämistö.


title: Tuuli (täsmennyssivu)

text: Tuuli tarkoittaa seuraavia


title: Skanör med Falsterbo

text: Skanör med Falsterbo on taajama Vellingen kunnassa. Se sijaitsee Skånen läänissä ja Skånen historiallisessa maakunnassa aivan Ruotsin lounaisimmassa kolkassa. Vuoden 2010 lopussa taajamassa oli 6 937 asukasta.


title: Skanör med Falsterbo

text: Skanör med Falsterbo koostuu kahdesta keskiajalla perustetusta kaupungista: Skanöristä ja Falsterbosta, joita hallittiin yhtenä kaupunkina jo vuodesta 1754 lähtien. Kaupungit kasvoivat asutukseltaan yhteen 1900-luvun aikana. Skanör med Falsterbo menetti kaupunkiasemansa Ruotsin siirtyessä yhtenäiseen kuntamuotoon vuonna 1971. Kuntauudistuksen yhteydessä kaupungin alue liitettiin nykyiseen Vellingen kuntaan vuonna 1974.


title: Skanör med Falsterbo

text: Maltillisen kokoomuksen kannatus on suurta Skanör med Falsterbossa, joka koostuu neljästä äänestysalueesta (Falsterbo Norra, Falsterbo Södra, Skanör Norra ja Skanör Södra). Vuoden 2010 valtiopäivävaaleissa puolue sai näiltä äänestysalueilta 59,2–65,6 prosentin kannatuksen. Samaan Skanör-Falsterbo-Ljunghusenin kunnallisvaalipiiriin kuuluu myös Ljunghusenin äänestysalue, jossa puolueen kannatus oli 69,4 prosenttia.


title: Microsoft Visio

text: Microsoft Visio (aikaisemmin Microsoft Office Visio) on Microsoftin kehittämä 2D-objekti piirustusohjelma, joka on osa Microsoft Officea. Visio 2010 julkaistiin 15. kesäkuuta 2010, seuraava versio, Microsoft Visio 2013 valmistui lokakuussa 2012, ja julkaistiin TechNetin ja MSDN kautta marraskuussa .


title: Noel Gallagher’s High Flying Birds (albumi)

text: Noel Gallagher’s High Flying Birds on samannimisen brittiläisen rockyhtyeen debyyttialbumi, joka julkaistiin 17. lokakuuta 2011.


text: Albumi debytoi kotimaassaan Britannian albumilistalla listaykkösenä ja Suomen virallisen listan sijalla 29.


text: Kaikki kappaleet säv. ja san. Noel Gallagher.


text: Listasijoitusten lähde:


title: Sandro Sambugaro

text: Sandro Sambugaro (s. 6. heinäkuuta 1965 Gallio, Vicenzan maakunta) on italialainen mäkihyppääjä, joka kilpaili maailmancup-tasolla vuosina 1983–1990. Hän edusti SC Gallio -seuraa.


title: Sandro Sambugaro

text: Sambugaro sijoittui Oberstdorfin MM-kilpailuissa 1987 normaalimäessä yhdeksänneksi ja suurmäessä 16:nneksi. Lahden MM-kilpailuissa 1989 hän oli suurmäessä viidestoista. Hän osallistui olympialaisiin 1984 ja 1988 sijoittuen sijoille 39–46.


title: Sandro Sambugaro

text: Sambugaro sijoittui maailmancupin osakilpailussa parhaimmillaan yhdeksänneksi Örnsköldsvikin K90-mäessä maaliskuussa 1987 ja Gallion normaalimäessä tammikuussa 1988.


title: Neljät hautajaiset ja häät

text:
Neljät hautajaiset ja häät tai televisioesityksessä Neljät hautajaiset ja yhdet häät ("Plots with a View" tai "Undertaking Betty") on vuonna 2002 ensi-iltansa saanut Nick Hurranin ohjaama musta komedia.
Nainen, jonka mies on uskoton ja hautaustoimiston omistaja, joka on rakastanut naista vuosikymmenet päättävät lavastaa naisen kuoleman jotta voisivat olla yhdessä. Toisen kaupungin hautaustoimisto vain sotkee asiat pahanpäiväisesti.


title: Hans Buch

text: Hans Robert Viktor Buch (4. lokakuuta 1883 Helsinki – 25. huhtikuuta 1964 Helsinki) oli suomalainen kasvitieteilijä. Buch tuli ylioppilaaksi Nya svenska läroverketistä vuonna 1902 ja väitteli tohtoriksi Helsingin yliopistossa vuonna 1912. Hän oli Helsingin yliopiston dosentti vuodesta 1922, kasvitieteellisen museon kustos vuodesta 1949. Hän opetti luonnontietoa helsinkiläisissä kouluissa vuosina 1917–1930. Hänelle myönnettiin 1953 professorin arvonimi.


title: Hans Buch

text: Hänen isänsä oli Max Buch ja veljensä Kurt Buch.


title: Kurt Buch

text: Kurt Karl Wilhelm Buch (9. toukokuuta 1881 Helsinki, Suomen suuriruhtinaskunta – 4. tammikuuta 1967 Herrljunga, Ruotsi) oli suomalainen kemisti. Buch tuli ylioppilaaksi vuonna 1899 Nya svenska läroverketistä ja väitteli tohtoriksi Helsingin yliopistossa vuonna 1918. Hän oli Merentutkimuslaitoksen talassologi ja kemian osaston johtaja vuosina 1919–1935. Sen jälkeen hän oli Åbo Akademin kemian professori 1934–1942 ja Helsingin yliopiston kemian professori 1942–1949. Hän julkaisi tutkimuksia lähinnä fysikaalisen kemian ja merentutkimuksen alalta ja kirjoitti myös oppikirjoja.


title: Kurt Buch

text: Hänen isänsä oli Max Buch ja veljensä Hans Buch.


title: Johan Jakob Burman

text: Johan Jakob Burman (1771–1824) oli suomalainen soturi, joka osallistui Kustaa III:n joukoissa . Hän jäi vangiksi Kyrön taistelussa 1789 ja vapautui 1791. Suomen sodassa 1808–1809 hän oli Sandelsin adjutantti. Vuonna 1814 hän osallistui Norjan sotaretkeen ja ylennettiin everstiluutnantiksi. Hänen muistiinpanonsa ilmestyivät 1865 nimellä "Anteckningar förda under tiden från 1785 till 1816 jämte relation om Savolaksbrigadens operationer under 1808 och 1809 års krig".


title: Kristofer von Burmeister

text: Kristofer von Burmeister (s. noin 1600 Viro) oli virolaissyntyinen sotilas, joka Venäjän sodan alkaessa 1656 sai vastuulleen Viipurin puolustuksen. Hän kohensi kaupungin varustuksia ja kutsui palvelukseen siviilejä, myös nuoria koululaisia. Hän onnistui tekemään useita menestyksellisiä hyökkäyksiä ja valloittamaan venäläisten leirin Taipaleen luona. Hän oli myöhemmin Käkisalmen maaherra ja päällikkö ja Pärnun komendantti 1658–1671.


title: Gustav von Hertzen

text: Ernst Gustav Henningsson von Hertzen (10. kesäkuuta 1930 Helsinki – 18. joulukuuta 2013 Helsinki) oli suomalainen teollisuusmies, vuorineuvos, kirjailija ja filosofi. Hän on talousliberalismin aatetta edistävän Libera-säätiön perustajia.


title: Gustav von Hertzen

text: Von Hertzen loi uransa elintarviketeollisuuden parissa, ja hän toimi useissa talouselämän johtotehtävissä. Tämän lisäksi von Hertzen tunnettiin merkittävänä yhteiskunnallisena keskustelijana, joka luennoi ja kirjoitti useita teoksia talouden etiikasta ja yhteiskuntafilosofiasta.


title: Gustav von Hertzen

text: Von Hertzen kirjoitti 16-vuotiaana vuonna 1947 ylioppilaaksi Svenska Samskolanista. Diplomi-insinööriksi hän valmistui Teknillisestä korkeakoulusta vuonna 1953 pääaineenaan kemia.


title: Gustav von Hertzen

text: Suomen Sokeri Oy:n palvelukseen von Hertzen astui vuonna 1954. Hän toimi aluksi Töölön sokeritehtaan käyttöinsinöörinä ja vuodesta 1959 sen johtajana. Vuonna 1965 hänestä tuli vastavalmistuneen Kantvikin sokeritehtaan johtaja.


title: Gustav von Hertzen

text: Vuonna 1968 Gustav von Hertzen siirtyi Suomen Sokeri Oy:n tekniseksi johtajaksi ja johtokunnan jäseneksi. Koko yhtiön pääjohtajaksi hän nousi 1980. Vuonna 1989 yhtiö muutti nimensä Cultor Oy:ksi. Von Hertzen luopui 1990 yhtiön toimitusjohtajuudesta mutta jatkoi sen hallituksen puheenjohtajana.


title: Gustav von Hertzen

text: Von Hertzenin johdolla Suomen Sokeri Oy kasvoi kapealta sokeriteollisuuspohjalta Suomen johtavaksi elintarvike- ja rehualan yritykseksi Cultoriksi. Samalla yhtiö rakensi kehittämilleen makeuttajille (fruktoosi ja ksylitoli) hallitsevan globaalin markkina-aseman. Tämän ohella luotiin merkittävä kansainvälinen asema kalarehujen ja eräiden erikoiskemikaalien markkinoilla. Myöhemmässä vaiheessa Cultor kilpaili teollisten entsyymien maailmanjohtajuudesta yhdessä kumppaninsa Eastman Kodakin kanssa.


title: Gustav von Hertzen

text: Sen lisäksi, että von Hertzen toimi pitkään ja monipuolisesti elintarviketeollisuudessa, hän oli laaja-alainen talousvaikuttaja. Hän kuului useiden suuryhtiöiden hallituksiin ja oli monessa niistä puheenjohtajana. Von Hertzen toimi myös pitkään Elintarviketeollisuusliiton puheenjohtajana ja Teollisuuden keskusliiton varapuheenjohtajana.


title: Gustav von Hertzen

text: Von Hertzen oli kansainvälistämässä myös Oy Hartwall Abp:tä, jonka hallituksen puheenjohtajana hän toimi vuosina 1982–2004. Hartwallista tuli 1990-luvulla BBH:n (Baltic Beverage Holding) johtava kumppani. BBH perustettiin vuonna 1991 yhdessä ruotsalaisen Pripps-yhtiön kanssa tehtävänään uusien liiketoimintamahdollisuuksien hyödyntäminen entisen Neuvostoliiton alueella. BBH menestyi erinomaisesti ja nousi laajan markkina-alueensa selväksi johtajaksi. Yritysostojen kautta Orklasta ja myöhemmin Carlsbergista tuli Hartwallin kumppani BBH:ssa. Vuonna 2002 Hartwall sulautui Scottish & Newcastleen.


title: Gustav von Hertzen

text: Gustav von Hertzen oli tunnettu myös talousajattelijana ja kirjailijana. Hän otti merkittävällä tavalla osaa yhteiskunnalliseen ja poliittiseen keskusteluun. Hän oli arvostettu luennoitsija, jonka aiheina olivat talouselämän ja liikkeenjohdon ohella ennen kaikkea arvot ja etiikka. Kirjailijana hänen pääteoksensa ovat "The Spirit of the Game" (1993) ja "Demokratian haaste" (2007).


title: Gustav von Hertzen

text: Gustav von Hertzenin vanhemmat olivat varatuomari Henning Magnus von Hertzen ja Gunnel Magdalena Alfthan. Hän avioitui vuonna 1952 Ulla-Maija von Hertzenin (o.s. Wuoristo) kanssa. Pariskunnalla on neljä lasta. Sotilasarvoltaan von Hertzen on reservin yliluutnantti.


title: Gustav von Hertzen

text: Von Hertzenille myönnettiin vuorineuvoksen arvo vuonna 1983. Hänelle myönnettiin myös Suomen Leijonan ritarikunnan I luokan komentajamerkki. Maatalous- ja metsätieteiden kunniatohtoriksi hänet nimitettiin vuonna 1990.


title: Gustav von Hertzen

text: Von Hertzen tuomittiin sakkoihin sisäpiiritiedon luvattomasta hyväksikäytöstä 1999. Päätös oli ensimmäinen Suomessa annettu tuomio arvopaperirikoksesta.


title: Johannes Bäck (nuorempi)

text: Alfred Johannes Bäck eli Johannes Bäck nuorempi (1. syyskuuta 1872 Lappajärvi – 22. maaliskuuta 1952 Munsala) oli suomalainen pappi ja kansanedustaja. Hän toimi Helsingin eteläisen ruotsalaisen seurakunnan kirkkoherrana.


title: Johannes Bäck (nuorempi)

text: Bäck oli Ruotsalaisen eduskuntaryhmän jäsen ja oli kansanedustaja 1907–1914.


title: Leonard Bäcksbacka

text: Carl Leonard Johansson Bäcksbacka (6. maaliskuuta 1892 Helsinki – 8. maaliskuuta 1963 Helsinki) oli suomalainen taidekauppias. Hän aloitti opinnot eläintieteessä mutta siirtyi myöhemmin taidehistoriaan. Hän valmistui filosofian maisteriksi 1925. Oman gallerian hän avasi 1915. Hän laati useita taiteilijaelämäkertoja, ja antoi siten merkittävän panoksen Suomen taidehistorian tutkimukseen. Hän oli myös kultaseppäalan asiantuntija.


title: Leonard Bäcksbacka

text: Vuonna 1976 valmistunut Helsingin taidemuseon Meilahden rakennus tehtiin alun perin Leonard Bäcksbackan kokoelmaa varten. Bäcksbackan lahjoituskokoelmassa on useita Suomen taidehistorian helmiä, kuten Ellen Thesleffin "Thyra Elisabeth" (1892) ja Tyko Sallisen "Mirri" (1910).


title: Ernst Gustav Bäckström

text: Ernst Gustav Bäckström (2. lokakuuta 1882 Taalintehdas Dragsfjärd – 30. huhtikuuta 1963 Helsinki) oli suomalainen laivansuunnittelija. Hän oli koulutukseltaan insinööri ja hänelle myönnettiin 1954 professorin arvonimi. Hän toimi vuodesta 1909 Pietarissa, sitten Tallinnssa ja vuodesta 1917 Hietalahden telakalla Helsingissä. Hän toimi telakan pääinsinöörinä vuoteen 1959 erikoisalanaan jäänmurtajat. Hänen suunnittelemiaan ovat muun muassa jäänmurtajat "Voima", "Otso", "Sisu", "Tarmo", ja hän suunnitteli myös useita Neuvostoliittoon tilattuja murtajia.


title: Merimonnit

text: Merimonnit ("Ariidae") on monnikaloihin kuuluva heimo. Heimon lajeja tavataan trooppisilta ja subtrooppisilta alueilta niin makeista kuin suolaisistakin vesistä.


title: Merimonnit

text: Merimonnien heimoon kuuluu lähteestä riippuen 14–26 sukua ja 120–133 lajia. Merimonnit ovat keskikokoisia tai suuria kaloja ja suurimmat lajit voivat ylittää metrin pituuden. Ruumiinrekenteeltaan ne ovat pitkulaisia ja kuono on pyöreähkö. Tyypillisiä piirteitä ovat päätä suojaava luulevy, lähellä toisiaan sijaitsevat sieraimet ja lyhyt ja usein korkea selkäevä. Selkäevässä ja rintaevissä on piikki, joka on myrkyllinen. Heimon kaloilla on myös rasvaevä. Merimonnien pyrstöevä on voimakkaasti haarautunut. Kuonossa on 2 tai 3 paria viiksisäikeitä. Väritykseltään merimonnilajit ovat tyypillisesti harmita, harmahtavan sinisiä, ruskeita tai kellertäviä. Ruumiissa voi olla mustia laikkuja.


title: Merimonnit

text: Merimonnit elävät trooppisissa ja subtrooppisissa vesissä yksittäin tai parvissa. Suurin osa niistä on mereisiä, mutta eräät lajit elävät murtovesissä ja muutamat ainoastaan makeissa vesissä. Yleensä merissä elävätkin lajit elävät melko lähellä rannikkoa muun muassa laguuneissa. Tyypillisesti merimonnit elävät alle 100 metrin syvyydessä. Merimomnnien ravintoa ovat muun muassa muut kalat ja äyriäiset, osa lajeista syö kuollutta kasviainesta. Heimon kalat hautovat mäti muniaan suussaan ja haudonnasta vastaa ainoastaan koiras. Hautoessaan mätimunia koiras paastoaa. Merimonnien heimon kuuluu usea kaupallisesti merkittävä ruokakalalaji.


title: Import Export

text: Import Export ("Import-eksport") on Khalid Hussainin ohjaama norjalainen komedia vuodelta 2005. Tämä Hussainin ensimmäinen pitkä elokuva kertoo pakistanilaisen maahanmuuttajaperheen ja norjalaisen yhteiskunnan välisistä kulttuuriristiriidoista.


title: Yana Toboso

text:
Yana Toboso (, Toboso Yana; s. 24. tammikuuta 1984) on japanilainen mangataiteilija. Hänet tunnetaan kirjailijanimillä Yanao Rock ja Takaragi Yana. Hänen merkittävin työnsä on mangasarja "Kuroshitsuji" ().
Toboso asuu Yokohamassa, Kanagawan prefektuurissa. Hänellä on blogi ja sivusto nimeltä Devil`s 6th Day.


title: Yana Toboso

text: Yana Toboso piirtää itsensä paholaiseksi, jolla on musta ruumis ja sarvet, pyöreä valkoinen pää ja terävä pyrstö. Hän ei ole koskaan julkistanut todellista kuvaa itsestään, joten hänen ulkonäköään ei tunneta.


title: Muskettisoturi (vuoden 2001 elokuva)

text: Muskettisoturi ("The Musketeer") on vuonna 2001 ensi-iltansa saanut Peter Hyamsin ohjaama elokuva, joka perustuu löyhästi Dumas’n klassikkoromaaniin "Kolme muskettisoturia".


title: Emmi Itäranta

text: Emmi Elina Itäranta (s. 1976 Tampere) on suomalainen kirjailija. Hänen esikoisromaaninsa "Teemestarin kirja" ilmestyi vuonna 2012.


title: Emmi Itäranta

text: Itäranta opiskeli teatterin ja draaman tutkimusta Tampereen yliopistossa ja työskenteli valmistuttuaan muun muassa dramaturgina Yle TV2:lla. Hän on opiskellut myös luovaa kirjoittamista Kentin yliopistossa. Itäranta asuu Canterburyssä.


title: Emmi Itäranta

text: Itäranta kirjoitti esikoisteoksensa "Teemestarin kirjan" rinnakkain suomeksi ja englanniksi. Sen englanninkielinen nimi on "Memory of Water". Kirja oli osa Kentin kirjoittamisen maisteriohjelmaa. Vuonna 2011 Itäranta voitti suomenkielisellä versiolla Teoksen järjestämän scifi- ja fantasiaromaanikilpailun ja sai kustannussopimuksen. "Teemestarin kirja" palkittiin Kalevi Jäntin palkinnolla vuonna 2012. Vuonna 2013 teos voitti Nuori Aleksis -palkinnon. Se oli myös Tähtivaeltaja-palkintoehdokas.


title: Emmi Itäranta

text: Keväällä 2014 "Memory of Water" julkaistiin yhdysvaltalaiskustantaja HarperCollinsin kautta Yhdysvalloissa, Britanniassa ja Australiassa. Se on käännetty myös arabiaksi, espanjaksi, georgiaksi, italiaksi, japaniksi, norjaksi, portugaliksi, ranskaksi, saksaksi, tanskaksi, tšekiksi, turkiksi, unkariksi ja viroksi. Lisäksi käännösoikeudet on myyty Bulgariaan, Koreaan, Latviaan, Liettuaan, Ruotsiin ja Venäjälle. "Memory of Water" oli ehdolla vuoden 2014 Philip K. Dick -palkinnon ja vuoden 2015 Arthur C. Clarke -palkinnon saajaksi.


title: Emmi Itäranta

text: Itärannan toinen romaani "Kudottujen kujien kaupunki" ilmestyi suomeksi lokakuussa 2015. Englanniksi se ilmestyi nimellä "City of Woven Streets" keväällä 2016, Yhdysvalloissa taas nimellä "The Weaver" marraskuussa 2016. Sen käännösoikeudet on myyty Brasiliaan, Georgiaan, Italiaan, Japaniin, Portugaliin, Ranskaan ja Unkariin. Teos oli ehdolla Tähtivaeltaja-palkinnon saajaksi.


title: Paul Dresser

text: Johann Paul Dresser, Jr. (alk. Dreiser, 21. huhtikuuta 1857 Terre Haute – 30. tammikuuta 1906 New York) oli yhdysvaltalainen lauluntekijä. Hän oli tärkeä vaikuttaja New Yorkin Tin Pan Alleyn alkuaikana. Näyttelijänä ja laulaja-lauluntekijänä aloittanut Dresser ryhtyi 1890-luvulla musiikinkustantajaksi ja sävelsi useita menestyneitä kappaleita, joista tunnetuimpiin kuuluu Indianan osavaltion viralliseksi tunnuslauluksi valittu ”On the Banks of the Wabash, Far Away”. Hänen veljensä oli kirjailija Theodore Dreiser.


title: Paul Dresser

text: Paul Dreiser syntyi Indianan Terre Hautessa vuonna 1857. Hänen isänsä halusi pojan ryhtyvän papiksi, ja Paul opiskelikin kahden vuoden ajan teologiaa Saint Meinradin pappisseminaarissa. Jätetyään opintonsa kesken hän alkoi liikkua paikallisessa nuorisojoukossa, joka joutui toistuvasti tekemisiin virkavallan kanssa. Dreiserin osallisuus johti lopulta vankeustuomioon varkaudesta.


title: Paul Dresser

text: Pian vankilasta vapautumisensa jälkeen Dreiser muutti Chicagoon ja liittyi Hamlin Wizard Oil Company -nimiseen viihdyttäjäryhmään. Näihin aikoihin hän myös muutti sukunimensä Dresseriksi. Hän lauloi kvartetissa ja sävelsi ryhmälle kappaleita, joita myytiin esitysten yhteydessä yleisölle kirjasessa nimeltä "The Paul Dresser Songster". 1870-luvun lopulla hän alkoi esiintyä minstrel-esityksissä, toisinaan blackface-naamiossa ja toisinaan ilman. Hän esiintyi eri puolilla Yhdysvaltojen itäosaa ja Keskilänttä ja saavutti suosiota näyttelemisellään ja laulamisellaan.


title: Paul Dresser

text: Dresser myös sävelsi musiikkia esiintymisensä ohella. Hänen kappaleistaan muun muassa ”The Letter That Never Came”, ”I Believe It for My Mother Told Me So” ja ”The Pardon That Came Too Late” saavuttivat jonkinasteista menestystä ja saivat Dresserin vähitellen vakuuttuneeksi, että hän voisi menestyä paremmin säveltäjänä kuin esiintyjänä.


title: Paul Dresser

text: Vuonna 1894 Dresser hankkiutui yhtiökumppaniksi New Yorkissa toimivaan Howley & Haviland -musiikkikustantamoon päästäkseen paremmin hyötymään sävellystensä suosiosta. Suurin osa musiikkikappaleiden tuottamasta voitosta kuului tuohon aikaan tuotantoyhtiölle, eivätkä säveltäjät juuri päässeet rikastumaan suosittujenkaan tuotostensa menestyksestä. Dresserin ensimmäiset Howley & Havilandille säveltämät kappaleet olivat ”The Battery” ja ”Just Tell Them That You Saw Me” vuonna 1895. Vuonna 1901 kustantamon nimi muutettiin muotoon Howley, Haviland & Dresser.


title: Paul Dresser

text: Kappale ”On the Banks of the Wabash, Far Away” on yksi Dresserin tunnetuimmista sävellyksistä. Vuonna 1897 sävelletty laulu rikkoi nopeasti myyntiennätyksiä ja tuotti säveltäjälle sanomalehdissä esitettyjen arvioiden mukaan yli 50 000 dollaria. Hänen tuotantoonsa kuului vuosisadan vaihteessa coon song -perinteeseen nojaavia kappaleita kuten ”Niggah Loves His Possum” ja ”Did You Ever Hear a Nigger Say ’Wow’”. Vuonna 1905 julkaistiin hänen viimeinen menestynyt sävellyksensä ”My Gal Sal”.


title: Paul Dresser

text: Dresser kuoli sydänkohtaukseen tammikuussa 1906 sisarensa kodissa New Yorkissa. Vaikka hänen sävellyksensä ja tuotantoyhtiönsä olivat tuottaneet hänelle suuria voittoja, hän oli käyttänyt rahaa huolettomasti ja tehnyt useita epäonnistuneita sijoituksia, ja kuoli lopulta rahattomana.


title: Paul Dresser

text: Paul Dresseriä pidetään Harry Von Tilzerin ja Charles K. Harrisin ohella yhtenä Tin Pan Alleyn alkuaikojen tärkeimmistä vaikuttajista. Hän oli uransa huipulla 1890-luvulla myös yksi Yhdysvaltojen merkittävimmistä laulunkirjoittajista. Kaksi Wabash-joen ylittävää siltaa Indianassa on nimetty Dresserin ja hänen veljensä mukaan. Dresserin synnyinkoti Terre Hautessa on määritelty suojelukohteeksi ja se kuuluu National Register of Historic Places -rekisteriin.


title: Toliaranaaloe

text: Toliaranaaloe ("Aloe bakeri") on matalakasvuinen mehikasvi, joka saattaa muodostaa laajoja mattoja.


title: Toliaranaaloe

text: Se kasvaa maata myöten kiemurrellen. Lehdet ovat noin 12 cm pitkät, ja niissä voi joskus olla pilkkuja. Kukkavarsi kohoaa jopa 30 cm pitkäksi. Itse kukat ovat parisenttisiä ja väriltään oranssinpunaisia.


title: Toliaranaaloe

text: Toliaranaaloe on alkujaan kotoisin Madagaskarilta. Sitä kasvatetaan koristekasvina.


title: Jääpallon Maakuntasarja 1956

text: Jääpallon Maakuntasarja 1955-1956 pelattiin 3-miinuspistejärjestelmän mukaan. Palloliitto ja Työväen Urheiluliitto yhdistivät sarjansa, jolloin osallistuvia joukkueita oli 49, jaettuna neljään lohkoon. Jokaisesta lohkosta nousi kaksi parasta joukkuetta suomensarjaan.


title: Jääpallon Maakuntasarja 1956

text: LPM ja Pallo-Salamat nousivat Suomensarjaan.


title: Jääpallon Maakuntasarja 1956

text: Sport ja Tarmo nousivat Suomensarjaan.


title: Jääpallon Maakuntasarja 1956

text: UP-46 ja RU-38 nousivat Suomensarjaan.


title: Jääpallon Maakuntasarja 1956

text: HakPa ja Tolkis AIK nousivat Suomensarjaan.


title: HMS Racehorse (1900)

text: HMS Racehorse oli Britannian Kuninkaallisen laivaston Greyhound-luokan torpedovenehävittäjä.


title: HMS Racehorse (1900)

text: Alus tilattiin 30. maaliskuuta 1899 Hawthorn Leslie and Companyltä Birkenheadistä osana vuoden 1899 laivasto-ohjelmaa ja sen piti sopimuksen mukaan valmistua kuudessatoista kuukaudessa. Sen köli laskettiin 23. lokakuuta 1899 telakkanumerolla 378 ja alus laskettiin vesille 8. marraskuuta 1900. Se valmistui maaliskuussa 1902, jolloin sen tarjoukseen perustunut hinta oli 61068 puntaa.


title: HMS Racehorse (1900)

text: Alus myytiin 23. maaliskuuta 1920 romutettavaksi M. Yatesille, joka myi sen edelleen Wardille Milford Haveniin 1921.


title: HMS Roebuck (1901)

text: HMS Roebuck oli Britannian Kuninkaallisen laivaston Greyhound-luokan torpedovenehävittäjä.


title: HMS Roebuck (1901)

text: Alus tilattiin 30. maaliskuuta 1899 Hawthorn Leslie and Companyltä Birkenheadistä osana vuoden 1899 laivasto-ohjelmaa ja sen piti sopimuksen mukaan valmistua seitsemässätoista kuukaudessa. Sen köli laskettiin 2. lokakuuta 1899 telakkanumerolla 379 ja alus laskettiin vesille 4. tammikuuta 1901. Se valmistui maaliskuussa 1902, jolloin sen tarjoukseen perustunut hinta oli 61032 puntaa.


title: HMS Roebuck (1901)

text: Alus romutettiin 1919 Portsmouthin telakalla.


title: Salmiakki (täsmennyssivu)

text: Salmiakki voi tarkoittaa seuraavia:


title: Karhusaari (elokuva)

text: Karhusaari () on vuonna 1979 ensi-iltansa saanut Don Sharpin ohjaama kanadalais-brittiläinen toimintatrilleri, jonka pääosissa ovat Donald Sutherland, Vanessa Redgrave, Richard Widmark, Christopher Lee ja Lloyd Bridges. "Karhusaari" perustuu Alistair MacLeanin samannimiseen romaaniin vuodelta 1971. Elokuvan käsikirjoituksen laativat ohjaaja Sharp ja David Butler.


title: Karhusaari (elokuva)

text: "Karhusaari" sai ensi-iltansa Etelä-Afrikassa 5. joulukuuta 1979. Kotimaassaan Iso-Britanniassa elokuva ilmestyi teattereihin 27. joulukuuta 1979. Kanadassa elokuva sai ensi-iltansa seuraavana vuonna 6. kesäkuuta. Suomessa elokuva sai ensi-iltansa 21. joulukuuta 1979.


title: Karhusaari (elokuva)

text: Pohjoisnavan lähelle sijaitsevalle Karhusaarelle saapuu ryhmä tiedemiehiä tutkimaan ilmastonmuutosta. Työtä kuitenkin häiritsevät onnettomuudet, sabotaasit ja lopuksi murha. Jollakin ryhmän jäsenistä on aivan toiset syyt Karhusaarella oleskeluun: syyt, jotka uhkaavat toisten henkeä. Eristettyinä arktiseen erämaahan tutkimusryhmän on itse löydettävä ratkaisu arvoitukseen.


title: Karhusaari (elokuva)

text: "Karhusaaren" kuvaukset alkoivat 22. marraskuuta 1978 ja päättyivät 26. huhtikuuta 1979. Toimintatrilleriä kuvattiin Pinewood Studiosilla Englannissa, Glacier Bayn kansallispuistossa Alaskassa sekä Brittiläisessä Kolumbiassa Kanadassa. "Karhusaaren" budjetti oli arviolta 12,1 miljoonaa Kanadan dollaria; se oli kallein vuoteen 1979 mennessä tehty kanadalainen elokuva.


title: Karhusaari (elokuva)

text: "Video-oppaassa" vuodelta 1994 Sam Inkinen harmitteli, ettei elokuva yllä tiukan romaanin tasolle ja antoi sille kaksi tähteä viidestä, mikä vastaa sanallista arviota ”keskinkertainen”.


title: Tetraatio

text: Tetraatio ("iteroitu potenssiinkorotus") on matemaattinen laskutoimitus, jossa lukua korotetaan itsensä suuruiseen potenssiin useita kertoja peräkkäin:Tetraatiolla merkitään erittäin suuria potenssiinkorotuksia:


title: Tetraatio

text: On huomattava, ettei potenssiinkorotus ole liitännäinen:


title: Reggiane Re.2000

text: Reggiane Re.2000 "Falco I" on italialaisvalmisteinen torjuntahävittäjä. Konetyyppi kehitettiin hieman ennen toista maailmansotaa, ja sen ensi lento tapahtui vuonna 1938. Sen valmistanut Reggiane oli Caproni-yhtymän tytäryhtiö. Caproni ei itse suunnitellut eikä valmistanut hävittäjälentokoneita. Re.2000 oli mäntämoottorihävittäjä, jonka potkuria pyöritti tähtimoottori, ja se oli valmistajansa tuotantomallien (Re.2000-2005) ensimmäinen. Se oli aikailaisiinsa verrattuna sekä lento-ominaisuuksiltaan että suorituskyvyltään erinomainen. Kone oli huippunopeudeltaan (530 km/h) nopeimpia ennen sodan alkua valmistuneista. Lakikorkeus oli 10 500 metriä ja enimmäistoimintamatka 1 400 kilometriä. Koneessa oli kuitenkin vain kevyehkö aseistus, johon kuului vain kaksi 12,7 millimetrin konekivääriä yläpuolella eturungossa.


title: Reggiane Re.2000

text: Italia ei hyväksynyt tyyppiä laajamittaiseen tuotantoon eikä aluksi Regia Aeronautican lentokalustoksi. Ilmeisesti Piaggio P.XI -moottori ei ollut kovin varmatoiminen, alitehoinen se ei kuitenkaan suinkaan ollut, sillä jo perusversion teho oli 985 hevosvoimaa. Sen sijaan sekä Ruotsi että Unkari ostivat sitä omien ilmavoimiensa kokomittoihin suhteutettuna suurin määrin. Unkarissa tyyppi tunnettiin nimellä "Heja" (suom. 'haukka'). Fiat CR.42 käytti samaa ”Haukka”-nimitystä (italiaksi "Falco"). Pieni määrä Re.2000-koneita päätyi Italian ilmavoimien käyttöön, ja siitä tehtiin pääasiassa rynnäköintiin soveltuva. Moottorista valmistettiin paranneltu 1 025 hevosvoiman tehon antanut versio P.XI bis, ja sen polttoainetilavuutta kasvatettiin. Siten toimintamatka kasvoi ja rynnäköinnissä voitiin paremmin käyttää pommeja.


title: Reggiane Re.2000

text: Toinen yhtäläisyys liittyy konetyypin muotoprofiiliin, joka on hämmästyttävän samankaltainen kuin amerikkalaisen Seversky P-35:n.


title: Reggiane Re.2000

text: Moottori oli Piaggio P. XI RC.40 -tyypin tähtimoottori. Alkuversio tuotti tehoa 985 hevosvoimaa eli 735 kW. Parannetun XIbis -version tarjoama tehontuotto oli 1 025 hevosvoimaa (764 kW).


title: Reggiane Re.2000

text: Ruotsiin valmistettiin 60 kappaletta, sekä Unkariin 70 lentokonetta. Italiaan valmistui noin 1½ - 2 lentokonelaivueen verran eli 27 koneyksilöä. Lisäksi Unkarissa tuotettiin vajaat 200 hävittäjäkonetta lisenssillä ja ranskalaisella Gnome-Rhône 14K -moottorilla varustettuja.


title: Reggiane Re.2000

text: Ruotsi käytti omia Reggiane Re.2000 -hävittäjiään sota-ajan päättymiseen, vuoteen 1945 asti. Chantin mukaan käytön lopettaminen olisi tapahtunut vuonna 1946. Käytöstä poiston syynä lienee ollut varaosien saannin vaikeus Italiasta.


title: Poltettujen noitien hotelli

text: Poltettujen noitien hotelli (myös Kuolleiden kaupunki ja Vihan maailma; ; myös "Horror Hotel") on John Llewellyn Moxeyn ohjaama brittiläinen kauhuelokuva vuodelta 1960. Trillerin pääosissa ovat Christopher Lee, Dennis Lotis, Betta St. John ja Patricia Jessel.


title: Poltettujen noitien hotelli

text: "Poltettujen noitien hotelli" tuotettiin Englannissa, mutta elokuva sijoittuu Yhdysvaltoihin. Elokuvan brittinäyttelijöitä vaadittiin puhumaan amerikkalaisella aksentilla koko ajan. Elokuvan juonen kehittelyä on verrattu samana vuonna ilmestyneeseen "Psykoon".


title: Poltettujen noitien hotelli

text: "Poltettujen noitien hotelli" sai ensi-iltansa Isossa-Britanniassa syyskuussa vuonna 1960. Yhdysvalloissa elokuva sai ensi-illan 12. syyskuuta vuonna 1961. Suomessa "Poltettujen noitien hotelli" julkaistiin videolle.


title: Poltettujen noitien hotelli

text: Nuori noitakultteja tutkiva naisopiskelija Nan Barlow (Venetia Stevenson) saapuu professori Alan Driscollin (Christopher Lee) pyynnöstä raunioituneeseen Whitewoodin pikkukaupunkiin Massachusettsiin.


title: Poltettujen noitien hotelli

text: Nan saa selville, että kylän majataloa hoitaa noita (Patricia Jessel), joka on poltettu vuonna 1692, mutta Saatana on herättänyt noidan eloon. Nan huomaa kauhukseen, että koko kylä on täynnä zombiemaisia olentoja, jotka liikkuvat öisessä sumussa munkinkaavuissaan suorittaen hirveitä riittejään.


title: Poltettujen noitien hotelli

text:
Noitasapattia johtaa Nanin oma professori ja Nan joutuu noitien uhriksi. Häntä etsimään lähtenyt poikaystävä voi vain todeta tapahtuneen, mutta hän haluaa kostaa ja tuhota noidat...
Elokuvan tuotanto alkoi 12. lokakuuta vuonna 1959 Shepperton Studiosilla. Elokuvan budjettina oli 45 000 puntaa. Elokuvan tuotti Vulcan Productions, nykyisin Amicus Productions.


title: Poltettujen noitien hotelli

text: Metallibändi Iron Maiden käytti elokuvan kohtauksia heidän kappaleensa "Bring Your Daughter... to the Slaughter" musiikkivideossa. King Diamond käytti myös elokuvasta videopätkiä "Sleepless Nights" musiikkivideossa. Rob Zombie käytti Christopher Leen avaussanoja samalla tavalla kuin hänen "Dragulassa" Hellbilly Deluxe -albumilta. Lisäksi punkrock-yhtye Misfits kirjoitti laulun nimeltään "Horror Hotel" (elokuvan nimike Yhdysvalloissa).


title: Tuna

text: Tuna voi tarkoittaa ainakin seuraavia asioita:


title: Paunun koulu

text:
Paunun yläkoulu Jämsässä sijaitsee osoitteessa Paununkatu 1. Koulussa opetetaan vuosiluokkia 7-9. Rinnakkaisluokkia on 6-7. Paunun koulun välittömässä läheisyydessä sijaitsevat Vitikkalan koulu, jonka kuudennet luokat opiskelevat Paunun koulun rakennuksessa, ja Jämsän jäähalli. Paunun koulu on valmistunut v. 2012, jolloin Seppolan koulusta muutettiin Paunun kouluun. Seppolan koulu oli entinen Jämsän yläaste.
Paunun koululla järjestettiin keväällä 2012 vihkiäisjuhla, jossa juhlapuhujana oli opetusministeri Jukka Gustafsson. Paunun koulun suunnitteli H&M Arkkitehdit Lahdesta. Rakennuksen suunnittelussa kiinnitettiin huomiota tilojen valoisuuteen ja avaruuteen. Paunun koulun rakentamisen rahoittivat Jämsän kaupunki ja valtio. Kaupunki investoi rakentamiseen n. 9 miljoonaa ja valtiolta saatiin n. 5 miljoonaa euroa. Koulun rehtorina toimii Tuija Huikuri. Koulussa on n. 450 oppilasta, 34 opettajaa ja 3 avustajaa.


title: Paunun koulu

text: Lähteet:


title: Paunun koulu

text: Rehtorin Tuija Huikurin haastattelu 25.10.2012


title: Parsons Marine Steam Turbine Company

text: Parsons Marine Steam Turbine Company oli brittiläinen teollisuusyritys, jonka toimipaikka oli Wallsendissä, Newcastlessa.


title: Parsons Marine Steam Turbine Company

text: Ensimmäinen alus, jolle asennettiin Parsonsin höyryturbiini, oli vuonna 1894 vesillelaskettu "HMS Turbinia". Yhtiö perustettiin onnistuneiden koeajojen jälkeen. Charles Algernon Parsons perusti yrityksen vuonna 1897 500 000 punnan pääomalla. Yritys erikoistui valmistamaan laivojen höyryturbiineja ja erityisesti sotalaivoille.


title: Käännöskirjallisuus

text: Käännöskirjallisuus voi viitata seuraaviin:


title: Ammoniumvetysulfidi

text: Ammoniumvetysulfidi (NHHS) on ammonium- ja vetysulfidi-ionien muodostama ioniyhdiste.


title: Ammoniumvetysulfidi

text: Ammoniumvetysulfidi on kiinteänä melko pysymätön yhdiste, joka sublimoituu jo huoneenlämpötilassa merkittävästi. Kuumennettaessa 57 °C:n lämpötilaan se hajoaa muodostaen ammoniakkia ja divetysulfidia. Yhdiste liukenee hyvin veteen, etanoliin ja nestemäiseen ammoniakkiin ja liuokset ovat pysyvämpiä kuin kiinteä ammoniumvetysulfidi. Liuosten seisoessa pitkään liuoksen väri muuttuu keltaiseksi, koska liuokseen muodostuu polysulfidi-ioneja.


title: Ammoniumvetysulfidi

text: Ammoniumvetysulfidiliuosta valmistetaan johtamalla yhtä suuret ainemäärät divetysulfidia ammoniakkiliuokseen. Yhdistettä muodostuu myös kiinteän ammoniumsulfidin hajotessa. Ammoniumvetysulfidia käytetään tekstiiliteollisuudessa, analyyttisenä reagenssina ja orgaanisessa synteesissä.


title: Ammoniumvetysulfidi

text: Ammoniumvetysulfidia esiintyy pilvinä Jupiterin ilmakehässä.


title: Isotuppisammal

text: Isotuppisammal ("Timmia austriaca") on lehtisammallaji tuppisammalten heimossa ("Timmiaceae"). Sitä esiintyy Maan pohjoispuoliskon lauhkealla ja viileällä vyöhykkeellä etemkin vuoristoissa. Suomessa lajia esiintyy koko maan alueella paikoittain. Isotuppisammal on kalkinsuosija joka kasvaa varjoisilla kalkki- ja liuskekallioilla.


title: Isotuppisammal

text: Isotuppisammalella on melko jäykät versot, jotka ovat tummanvihreitä ja kasvavat enintään yhdeksän senttimetrin pituisiksi mutta tavallisesti paljon pienemmiksi. Lehdet ovat tasaisesti samanpituisia, kymmenen millimetriä, ja tyvistä tupellisia. Isotuppisammal näyttää hyvin samanlaiselta kuin pienikokoiset korpikarhunsammalet ("Polytrichum") ja vuorikarhunsammalet ("Polytrichastrum"), joilla lehdet ovat paksumpia ja himmeämpiä. Laji voi sekoittua samoilla paikoilla kasvavaan lapintuppisammaleen ("Timmia norvegica"), joka on tavallisesti vaaleampi.Kuvalinkit:


title: Kurulehväsammal

text: Kurulehväsammal ("Cyrtomnium hymenophylloides") on lehtisammallaji lehväsammalten heimossa (Mniaceae). Sitä esiintyy Maan pohjoispuoliskolla subalpiiniselta arktiselle vyöhykkeelle. Suomessa lajia esiintyy Koillismaalla ja pohjoisessa Lapissa kalkkialueilla. Se on melko harvinainen ja uhanalaisuusluokituksessa silmälläpidettävä laji (NT). Uhkatekijöitä on ilmaston lämpeneminen.


title: Kurulehväsammal

text: Kurulehväsammal on pienikokoinen, yleensä yhdestä kahteen senttimetriä pitkä. Varret ovat tummanruskeat tai melkein mustat. Lehdet kasvavat varrella kahdessa rivissä ja ovat himmeän sinivihreitä. Lehdet ovat leveän soikeita tai lähes pyöreitä, ehyitä, selvästi keskisuonellisia.


title: Lumikarstasammal

text: Lumikarstasammal ("Andreaea nivalis") on lehtisammallaji karstasammalten heimossa ("Andreaeaceae"). Sitä esiintyy Maan pohjoispuoliskolla sirkumarktiksella alueella. Suomessa lajia kasvaa harvinaisena Pohjois-Lapin tuntureilla Kittilän ja Enontekiön Lapissa. Lumikarstasammal on Suomessa luokiteltu uhanalaiseksi vaarantuneeksi (VU). Sitä uhkaavat ilmaston lämpeneminen, laskettelurinteiden rakentaminen ja satunnaistekijät.


title: Lumikarstasammal

text: Lumikarstasammal on suurin karstasammalten lajeista ja voi yltää kymmenen senttimetrin pituuteen. Se kasvaa punertavanruskeina tyynyinä tai mattoina. Lehdet ovat paljon läpikuultavampia kuin muilla karstasammalilla. Ne ovat vähintään kaksi millimetriä pitkiä, kapeita, teräväkärkisiä, keskisuoni on vahva.


title: Muhkusammal

text: Muhkusammal ("Anoectangium aestivum") on lehtisammallaji toukosammalten heimossa ("Pottiaceae"). Sitä esiintyy Maan pohjoisen ja eteläisen puoliskon vuoristoissa.


title: Muhkusammal

text: Suomen alueella muhkusammal on harvinainen, sitä esiintyy Enontekiön Lapissa Kilpisjärven seudulla. Se kasvaa tuntureiden varjoisilla ja kosteilla kalkkivaikutteisilla kallioilla. Laji on Suomen uhanalaisuusluokituksessa silmälläpidettävä (NT). Sen uhkana ovat satunnaistekijät ja ilmaston lämpeneminen.


title: Muhkusammal

text: Muhkusammal kasvaa muodostaen kirkkaanvihreitä tyynyjä, jotka ovat useita senttimetrejä paksuja. Versot ovat senttimetristä puoleentoista pitkiä ja alaosastaan ruskean juurtumahapsihuovan peitossa.


title: Kurt Busch

text: Kurt Thomas Busch (s. 4. elokuuta 1978 Las Vegas, Nevada) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Furniture Row Racing -tallin riveissä, kilpailunumerolla 78. Busch on vuoden 2004 mestari.


title: Kurt Busch

text: Buschin veli Kyle Busch ajaa myös NASCAR-sarjassa, Joe Gibbs Racingin autolla numero 18.


title: Iron Man 3

text: Iron Man 3 on vuonna 2013 ensi-iltansa saanut Shane Blackin ohjaama yhdysvaltalainen supersankarielokuva, joka perustuu Marvel Comicsin Rautamies-sarjakuvahahmoon. Elokuva on jatko-osa elokuville "Iron Man" (2008) ja "Iron Man 2" (2010) sekä Marvel Cinematic Universen seitsemäs elokuva. Elokuvan ohjasi Shane Black, joka myös käsikirjoitti sen yhdessä Drew Pearcen kanssa, käyttäen konsepteja Warren Ellisin kirjoittamasta "Extremis"-tarinasta. Sen pääosissa ovat Robert Downey Jr., Gwyneth Paltrow, Don Cheadle, Guy Pearce, Rebecca Hall, Stephanie Szostak, James Badge Dale, Jon Favreau ja Ben Kingsley. Elokuvassa Tony Stark yrittää toipua traumaperäisestä stressihäiriöstä, jonka "The Avengersin" tapahtumat aiheuttivat hänelle. Samalla hänen on tutkittava salaperäistä terroristijärjestöä, jota johtaa salaperäinen Mandariini.


title: Iron Man 3

text: "Iron Man 3" sai ensiesityksensä Le Grand Rexissä 14. huhtikuuta 2013 ja se julkaistiin Suomessa 24. huhtikuuta 2013 ja Yhdysvalloissa 3. toukokuuta 2013.


title: Iron Man 3

text: Tony Stark muistelee vuoden 1999 uudenvuodenaaton juhlia, joissa hän tapasi tutkija Maya Hansenin, joka on keksinyt Extremisin, kokeellisen regeneratiivisen hoidon halvaannuttavien vammojen parantamiseksi. Vammautunut tiedemies Aldrich Killian tarjoaa heille paikkaa yhtiössään Advanced Idea Mechanics. Mutta Stark kieltäytyy tarjouksesta, jolloin Killian tuntee itsensä nöyryytetyksi.


title: Iron Man 3

text: Vuosien kuluttua, kuusi kuukautta New Yorkin taistelun jälkeen, Starkin kokemukset avaruusolioiden hyökkäyksestä aiheuttavat hänelle paniikkikohtauksia. Levottomuuksissaan hän on rakentanut kymmeniä uusia Rautamies-pukuja ja hänen välinsä tyttöystäväänsä Pepper Pottsiin ovat huonontuneet. Samaan aikaan terroristi, joka tunnetaan nimellä Mandariini, on tehnyt useita pommi-iskuja on saanut tiedustelupalvelut ymmälleen rikosteknisten todisteiden puutteen vuoksi. Starkin turvallisuuspäällikkö Happy Hogan haavoittuu pahasti Mandariinin hyökkäyksestä, mikä saa Starkin televisioimaan Mandariinin uhan. Mandariini vastaa tähän tuhoamalla Starkin kodin aseistetuilla helikoptereilla. Starkia varoittamaan tullut Hansen selviytyy hyökkäyksestä Pottsin kanssa. Stark puolestaan pakenee Rautamies-puvullaan, jonka hänen palvelijatekoälynsä J.A.R.V.I.S. ohjaa Tennesseen maaseudulle seuraten Mandariinin pysäyttämiseen kuuluvaa suunnitelmaa. Mutta Starkin kokeellisessa haarniskassa ei ole tarpeeksi tehoa Kaliforniaan palaamiseksi, joten hänen luullaan kuolleen.


title: Iron Man 3

text: 10-vuotiaan pojan, Harleyn, avulla Stark tutkii paikallisia räjähdyksiä, joissa on Mandariinin tunnusmerkki. Hän huomaa, että "pommitukset" laukesivat sotilaista, joihin Extremisiä oli kokeiltu. Extremisissä oli vika, jonka vuoksi käyttäjän kyvyttömyys säädellä kehon sisälämpötilaa aiheutti lämmön huiman kohoamisen ja käyttäjän räjähtämisen. Hyökkäykset olivat lavastettu terroristi-iskuiksi vian peittelemiseksi ja Stark todistaa tämän omin silmin, kun Mandariinin agentit Brandt ja Savin hyökkäävät hänen kimppuunsa. Harleyn avulla Stark jäljittää Mandariinin Miamista ja soluttautuu tämän tukikohtaan kotitekoisilla aseilla. Hän huomaa Mandariinin olevan oikeasti brittiläinen näyttelijä Trevor Slattery, joka väitti olevansa täysin tietämätön hänen nimissään tehdyistä rikoksista. Killian, joka oli käyttänyt Slatterya peitelläkseen omia toimiaan, paljasti olevansa pommi-iskujen todellinen aiheuttaja. Hän oli varastanut Hansenin Extremis-tutkimuksen parantaakseen omat vammansa ja käyttänyt vammautuneita sotilaita koekappaleina. Vangittuaan Starkin hän kaappaa myös Pottsin ja altistaa hänet Extremisille saadakseen Starkin auttamaan Extremisin vikojen korjaamisessa. Kun Hansen uhkasi altistaa itsensä Extermisille, Killian tappaa hänet.


title: Iron Man 3

text: Killian oli myös manipuloinut Yhdysvaltojen tiedustelupalveluita Mandariinin olinpaikan suhteen, houkutelleen ansaan James Rhodesin (entisen Sotakoneen, nykyään Rautapatriootin) varastaakseen tämän haarniskan. Stark pakenee ja pääsee Rhodesin luokse. He saavat tietää Killianin aikovan hyökätä Air Force Oneen presidentti Matthew Ellisin kimppuun. Stark onnistuu pelastamaan matkustajat, mutta Killian onnistuu kaappaamaan Ellisin. Killian oleskelee vahingoittuneena pidetyllä öljytankkerilla, jossa hän aikoi tappaa Ellisin suorassa televisiolähetyksessä. Hän antaisi myös varapresidentti Rodriguezille Extremisiä tämän tyttären parantamiseksi, jos tämä tekisi kuten hän käskee. Stark menee pelastamaan Pottsin ja Rhodes presidentin. Stark kutsuu paikalle J.A.R.V.I.S.:n kauko-ohjaamista puvuista muodstetun "Rautalegioonan". Rhodesin pelastettua presidentti Ellis, Stark saa tietää Pottsin selvinneen Extremis-kokeista. Mutta porauslautta sortuu ja Potts putoaa mahdollisesti kuolemaan. Stark vangitsee Killian yhteen Rautamies-puvuista ja räjäyttää sen. Mutta Extremisin ansiosta sekä Potts että Killian selvisivät hengissä. Potts myös tappaa Killianin ja J.A.R.V.I.S. räjäyttää koko Rautalegioonan merkkinä Starkin omistautumisesta Pottsille. Varapresidentti ja Slattery taas joutuvat pidätetyiksi. Pottsin Extremis-vaikutukset saadaan vakautettua ja Stark menee leikkaukseen poistamaan sydämessään olevat sirpaleet. Hän heittää sen jälkeen vanhentuneen kaarireaktorinsa mereen, mutta toteaa silti olevansa aina Rautamies.


title: Iron Man 3

text:
Lopputekstien jälkeisessä kohtauksessa Stark käy terapeuttista keskustelua menneisyyden traumoistaan. Mutta oikean terapeutin sijaan kuuntelijana oli Bruce Banner, joka oli nukahtanut kesken kertomuksen.
Maaliskuussa 2013, Black ilmoitti, että Downeyn alkuperäistä sopimusta Marvel Studiosin kanssa, joka päättyi "Iron Man 3:n" jälkeen, saatetaan pidentää, jotta näyttelijä voisi esiintyä toisessa "Avengers"-elokuvassa sekä vielä vähintään "Iron Man" -elokuvassa. Hän sanoi: "Siitä on ollut paljon neuvotteluita: 'Onko tämä Robertin viimeinen "Iron Man" -elokuva?' Jokin kertoo, että niin ei käy, vaan että [hänet] nähdään vielä neljännessä, tai viidennessä." Huhtikuussa 2013, Cheadle totesi, että "Iron Man 3" tulisi olemaan sarjan viimeinen elokuva, sanoen, "Ovi on aina auki tämänkaltaisille elokuville, kun ne tehdään niin hyvin kuin mahdollista. Tiedän, että oli puhetta siitä, että tekisimme tämän niin, että se olisi viimeinen elokuva, ja jos toimisi oikein, niin se olisi viiminen. Näillä hahmoilla on mahdollista vielä tehdä jotain. Olemme muutenkin pääsemässä Tonyn ja Rhodeyn suhteen." Syykuussa 2014, Downey sanoi neljännestä elokuvasta, ettei sellaista ollut suunnitteilla." Tästä huolimatta, huhtikuussa 2016, Downey sanoi olevansa avoin vielä neljännen "Iron Man" -elokuvan tekemiselle.